
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1748 


31 Δεκεμβρίου 2001 


ΑΠΟΦΑΣΕΙΣ 

Αριθ. 15285 

Εγκριση Οργανισμού Εσωτερικών Υπηρεσιών (ΟΕΥ) της 
Δημ. Επιχείρησης Ύδρευσης - Αποχέτευσης Λουτρα¬ 
κιού - Περαχώρας (ΔΕΥΑΛΠ). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 7, του Ν. 1069/80, περί κι- 
νήτρωνγιατην ίδρυση Επιχειρήσεων Υδρεύσεως και Απο- 
χετεύσεως (ΦΕΚΑ' 191/1980). 

2. Τηναριθμ. 1/1/01 απόφαση του Διοικητικού Συμβου¬ 
λίου της Δημ. Επιχείρησης Ύδρευσης Αποχέτευσης Λου¬ 
τρακιού - Περαχώρας (ΔΕΥΑΛΠ), περί ψήφισης του Ορ¬ 
γανισμού Εσωτερικής Υπηρεσίας (ΟΕΥ) της Επιχείρησης. 

3. Την αριθμ. 139/16.5.2001 απόφαση του Δημοτικού 
Συμβουλίου Λουτρακιού - Περαχώρας περί έγκρισης του 
ΟΕΥ της παραπάνω Επιχείρησης, αποφασίζουμε: 

Εγκρίνουμε την αριθμ. 139/16.5.2001 απόφαση του Δη¬ 
μοτικού Συμβουλίου Λουτρακιού - Περαχώραςτου Νομού 
Κορινθίας που αφορά τον Οργανισμό Εσωτερικών Υπη¬ 
ρεσιών (ΟΕΥ) της Δημοτικής Επιχείρησης Ύδρευσης - 
Αποχέτευσης του παραπάνω Δήμου (ΔΕΥΑΛΠ) που έχει 
ως εξής: 

ΑΠΟΣΠΑΣΜΑ 

Από το πρακτικό συνεδρίασης του Δημοτικού Συμβουλί¬ 
ου αριθ. 9 της 16.5.2001 

Στο Λουτράκι και στην αίθουσα συνεδριάσεων του Δη¬ 
μοτικού Συμβουλίου (Κολοκοτρώνη 17) σήμερα την 16η 
του μηνάς Μαϊου,του έτους 2001, ημέρα τηςεβδομάδος 
Τετάρτη και ώρα 06:00 μ.μ., συνήλθε σε τακτική συνε¬ 
δρίαση το Δημοτικό Συμβούλιο, μετά την υπ’ αριθ. 
6067/10.5.2001 πρόσκληση του Προέδρου Γεωργίου Χα¬ 
ράλαμπου, η οποία νόμιμα και εμπρόθεσμα επιδόθηκε, 
σύμφωνα με τις διατάξεις των άρθρων 94,108 και 119 του 
Δημοτικού Κώδικα, σε κάθε ένα Δημοτικό Σύμβουλο και 
τον Δήμαρχο Παύλου Παύλο, ο οποίος ήταν παρών, προ- 
κειμένου να συζητήσει και να αποφασίσει στα θέματα της 
ημερήσιας διάταξης. 

Αφού διαπιστώθηκε ότι υπάρχει νόμιμη απαρτία, δεδο¬ 
μένου ότι επί συνόλου εικοσιενός (21) μελώντου Συμβου¬ 
λίου βρέθηκαν παρόντα δεκαεπτά (17), ο κ. Πρόεδρος κή¬ 
ρυξε την έναρξη της συνεδρίασης. 


Παρόντες: 1. Γεωργίου Χαράλαμπος - Πρόεδρος, 2. Βα¬ 
σιλείου Γεώργιος, 3. Γκίκας Σπυρίδων, 4. Καραβούλης 
Σπυρίδων, 5. Γκιώνης Γεώργιος, 6. Πρωτονοτάριος Δημή- 
τριος, 7. Μαστρογιάννης Νικόλαος, 8. Φόρτης (Μπαλλάς) 
Αθανάσιος, 9. Κόντης Κων/νος, 10. Λόης Νικόλαος 11. Πέ¬ 
τρου Γεώργιος, 12. Γεωργίου Αθανάσιος, 13. Παπαθεο- 
δώρου Λάμπρος, 14. Μπολέτης Παναγιώτης, Ιδ.Στέφας 
Δημήτριος, 16. Σακελλαρίου Ελευθερία, 17. Δρίτσας Μι¬ 
χαήλ. 

Απόντες: 1. Βαρελάς Νικόλαος, 2. Παππάς Χρήστος, 3. 
Σπανός Παναγιώτης, 4. Μανός Νικόλαος, οι οποίοι δεν 
προσήλθαν αν και κλήθηκαν νόμιμα. 

Συζητουμένου του 3ου θέματος της ημερήσιας διάτα¬ 
ξης ο Πρόεδρος έθεσε υπόψη των δημοτικών συμβούλων 
τα εξής: 

1. Την υπ’ αριθμ. 288/1999 απόφαση Δημοτικού Συμ¬ 
βουλίου, που αφορά την ανάθεση στην ΕΕΤΑΑτης εκπό¬ 
νησης οικονομοτεχνικής μελέτης για την σύσταση αμι¬ 
γούς Δημ. Επιχ/σης Ύδρευσης - Αποχέτευσης Λουτρα¬ 
κιού - Περαχώρας, συμπεριλαμβανομένων της μελέτης 
Οργάνωσης και των Κανονισμών Εσωτερικών Υπηρεσιών, 
Προσωπικού, Διαχείρισης και Προμηθειών, η οποία νομι¬ 
μοποιήθηκε με την υπ'αριθμ. 12982/10.9.1999 όμοια 
Δ/ντή Τοπ. Αυτ/σης & Διοίκησης. 

2. Το από Ιούλιο 2000 σχέδιο Οργανισμού Εσωτερικής 
Υπηρεσίας (Ο.Ε.Υ.) της ΔΕΥΑΛΠ όπως εκπονήθηκε από 
την ΕΕΤΑΑ 

3. Την υπ'αριθμ. 1/3.5.2001 απόφαση Διοικητικού Συμ¬ 
βουλίου της Δημοτικής Επιχείρησης Ύδρευσης - Αποχέ¬ 
τευσης Λουτρακιού - Περαχώρας (ΔΕΥΑΛΠ) με την οποία 
συντάχθηκε ο Οργανισμός Εσωτερικών Υπηρεσιών 
(Ο.Ε.Υ) της επιχείρησης. 

Ακολούθως ζήτησε από το Σώμα την έγκριση του Ορ¬ 
γανισμού Εσωτερικών Υπηρεσιών της Δημοτικής Επιχεί¬ 
ρησης Ύδρευσης - Αποχέτευσης Λουτρακιού - Περαχώ- 
ρας. 

Το Δημοτικό Συμβούλιο, αφού έλαβε υπόψη του τα ανω¬ 
τέρω έγγραφα στοιχεία, καθώς και τις διατάξεις του άρ¬ 
θρου 283 του Π.Δ. 410/95 μετά από λεπτομερή συζήτηση 
και ανταλλαγή μεταξύ των μελών του, 

Αποφασίζει κατά Πλειοψηφία 

(απεχόντωντων 1. Αθ. Φόρτη, 2. Γ. Γκιώνη, 3. Μ. Δρίτσα, 

4. Λ. Παπαθεοδώρου, 5. Ελ. Σακελλαρίου) 

Εγκρίνει τον Οργανισμό Εσωτερικών Υπηρεσιών 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


(Ο.Ε.Υ.) της Δημοτικής Επιχείρησης Ύδρευσης - Αποχέ¬ 
τευσης Λουτρακιού - Περαχώρας (ΔΕΥΑΛΠ) όπως συντά¬ 
χθηκε με την υπ'αριθμ. 1/3.5.2001 απόφαση του Διοικητι¬ 
κού Συμβουλίου της επιχείρησης, κατά άρθρο και στο σύ¬ 
νολό του ως εξής: 

ΑΡΘΡΟ 1: 

ΠΕΡΙΕΧΟΜΕΝΟ ΟΡΓΑΝΙΣΜΟΥ 
ΕΣΩΤΕΡΙΚΗΣ ΥΠΗΡΕΣΙΑΣ 

1.1. Με τον παρόντα Οργανισμό καθορίζεται η οργανω¬ 
τική διάρθρωση της Δημοτικής Επιχείρησης Υδρευσης - 
Αποχέτευσης Λουτρακιού - Περαχώρας, η οποία για χάρη 
συντομίας θα αναφέρεται εφεξής ως ΕΠΙΧΕΙΡΗΣΗ ή ΔΕΥ- 
ΑΛΠ, οι αρμοδιότητες των υπηρεσιών της, οι θέσεις ερ¬ 
γασίας, το ανώτατο όριο του αριθμού του προσωπικού 
της, τα θέματα μισθοδοσίας, ο τρόπος πρόσληψης και 
απόλυσης καθώς και κάθε άλλο θέμα σχετικό με την υπη¬ 
ρεσιακή κατάσταση του προσωπικού. 

ΑΡΘΡΟ 2: 

ΓΕΝΙΚΗ ΜΟΡΦΗ ΟΡΓΑΝΩΣΗΣ ΤΗΣ ΕΠΙΧΕΙΡΗΣΗΣ 

2.1. Η ΕΠΙΧΕΙΡΗΣΗ διοικείται από το Διοικητικό Συμ¬ 
βούλιό της, η σύνθεση και οι αρμοδιότητες του οποίου 
ορίζονται από τις διατάξεις του άρθρου 3 του Ν. 1069/80 
«Περί κινήτρων δια την ίδρυσιν Επιχειρήσεων Υδρεύσεως 
και Αποχετεύσεως». 

2.2. Οι εργασίες της ΕΠΙΧΕΙΡΗΣΗΣ πραγματοποιούνται 
από τον Διευθυντή ο οποίος προσλαμβάνεται από το Δι¬ 
οικητικό Συμβούλιο και είναι υπόλογος σ’αυτό για την εύ¬ 
ρυθμη λειτουργία της. 

ΑΡΘΡΟ 3: 

ΕΡΜΗΝΕΙΑ - ΜΕΤΑΒΟΛΕΣ ΟΡΓΑΝΙΣΜΟΥ 

3.1. Οι διατάξεις του Οργανισμού συμπληρώνονται με 
απόφαση του Διοικητικού Συμβουλίου. Οι αρμοδιότητες 
των επιμέρους διοικητικών ενοτήτων του Οργανογράμ¬ 
ματος της ΕΠΙΧΕΙΡΗΣΗΣ θεωρούνται ενδεικτικές και όχι 
αποκλειστικέςτου περιεχομένου εργασίας, και επομένως 
μπορεί να ανατίθενται από τον Διευθυντή στο προσωπικό 
κάθε ενότητας καθήκοντα που δεν αναφέρονται με συ¬ 
γκεκριμένο τρόπο στην αντίστοιχη περιγραφή του περιε¬ 
χομένου εργασίας της, αλλά εντάσσονται στο ουσιαστικό 
περιεχόμενό της ή απαιτούνται για την εύρυθμη λειτουρ¬ 
γία της επιχείρησης και ανάγονται στο κύκλο της δρα¬ 
στηριότητας της ΕΠΙΧΕΙΡΗΣΗΣ προς υποβοήθηση και 
του έργου άλλων τμημάτων ή υπαλλήλων της ΕΠΙΧΕΙ¬ 
ΡΗΣΗΣ. 

3.2. Σε περίπτωση που η ΔΕΥΑΛΠ αναλάβει και άλλες, 
κατά το νόμο, δραστηριότητες πέρα από αυτές που ανα- 
φέρονται στον παρόντα Οργανισμό, το Διοικητικό Συμ¬ 
βούλιο συμπληρώνειή και τροποποιεί, με τις απαραίτητες 
διοικητικές ενότητες και τις αντίστοιχες περιγραφές αρ¬ 
μοδιοτήτων τους, τον ισχύοντα Οργανισμό. Επίσης μπο¬ 
ρεί να μεταβάλλει τον ανώτατο αριθμό προσωπικού της. 
Για όλες τις παραπάνω μεταβολές, οι αποφάσεις του Δι¬ 
οικητικού Συμβουλίου της Επιχείρησης στέλνονται για 
έγκριση στο Γ.Γ. της οικείας Περιφέρειας. 

3.3. Η θέσπιση από τον Οργανισμό συγκεκριμένων Γ ρα¬ 
φείων ως υποδιαιρέσεων ενός Τμήματος δεν υποχρεώνει 
την ΕΠΙΧΕΙΡΗΣΗ να στελεχώνει με διαφορετικά άτομα τις 
υποδιαιρέσεις αυτές. Αντίστροφα, εαν αυτό κριθεί σκόπι¬ 
μο, είναι δυνατή η παραπέρα κατάτμηση ενός Τμήματος 


σε περισσότερα από τα αναφερόμενα στον παρόντα Ορ¬ 
γανισμό Γ ραφεία. 

ΑΡΘΡΟ 4: 

ΟΡΓΑΝΩΤΙΚΗ ΔΙΑΡΘΡΩΣΗ ΤΩΝ ΥΠΗΡΕΣΙΩΝ 
ΤΗΣ ΕΠΙΧΕΙΡΗΣΗΣ 

4.1. Τα διαδοχικά διοικητικά επίπεδα της οργανωτικής 
διάρθρωσης της ΕΠΙΧΕΙΡΗΣΗΣ είναι: 

- Διοικητικό Συμβούλιο - Πρόεδρος 

- Διεύθυνση 

- Υπηρεσία 

-Τμήμα 

- Γ ραφείο 

Οι αντίστοιχοι υπεύθυνοι των παραπάνω διοικητικών 
επιπέδων ονομάζονται: 

- Διευθυντής 

- Προϊστάμενος Υπηρεσίας 

- Υπεύθυνος Τμήματος 

- Υπεύθυνος Γ ραφείου 

4.2. Οι διοικητικές ενότητες που υπάγονται άμεσα στη 
Διεύθυνση είναι: 

- Τεχνική Υπηρεσία 

- Οικονομική Υπηρεσία 

- Τμήμα Διοικητικής Υποστήριξης 

Στην Διοίκηση (Δ.Σ.) υπάγονται επίσης απ’ευθείας ο 
Νομικός Σύμβουλος και η Γραμματεία Δ.Σ., ενώ οι τυχόν 
εξωτερικοί συνεργάτες που είναι δυνατόν να χρησιμοποι¬ 
ηθούν υπάγονται στη Διεύθυνση. 

4.3. Η επι μέρους διάρθρωση της Τεχνικής Υπηρεσίας 
είναι η εξής: 

-Τμήμα Μελετών 

- Τμήμα Εκτέλεσης Έργων και 

- Τμήμα Λειτουργίας Εγκαταστάσεων-Μηχανημάτων 

Το τμήμα Μελετών αποτελείται από το 

- Γ ραφείο Μελετών & Επίβλεψης Έργων 

- Γ ραφείο Προμηθειών 

- Γ ραφείου Σχεδιαστηρίου-Αρχείου 

Το τμήμα Εκτέλεσης Έργων αποτελείται από το 

- Γ ραφείο Εκτέλεσης Έργων Συνδέσεων και Συντήρη¬ 
σης Δικτύων Ύδρευσης- Αποχέτευσης 

- Γ ραφείο Υδρομέτρων και Ελέγχου Διαρροών Δι¬ 
κτύων 

- Αποθήκη 

Το τμή μα Λειτο υ ργίας Εγκαταστάσεων- Μηχανη μάτων 
αποτελείται από το 

- Γ ραφείο Λειτουργίας Μονάδων Επεξεργασίας Λυμά¬ 
των 

- Γ ραφείο Ελέγχου Ποιότητας Πόσιμου Νερού - Ακα¬ 
θάρτων και Περιβάλλοντος 

- Γ ραφείο Λειτουργίας - Συντήρησης Ηλεκτρομηχανο- 
λογικών Εγκαταστάσεων & Οχημάτων-Μηχανημάτων 

4.4. Η επι μέρους διάρθρωση της Οικονομικής Υπηρε¬ 
σίας έχει ως εξής: 

- Τμήμα Οικονομικών 

- Τμήμα Εκμετάλλευσης Εγκαταστάσεων 

Το Τμήμα Οικονομικών υποδιαιρείται στα: 

- Λογιστήριο, 

-Ταμείο και 

Το Τμήμα Εκμετάλλευσης Εγκαταστάσεων υποδιαι¬ 
ρείται στα: 

- Γ ραφείο Καταμετρήσεων και Εισπράξεων 

- Γ ραφείο Παροχών και Συνδέσεων 

ΑΡΘΡΟ 5: 

ΑΡΜΟΔΙΟΤΗΤΕΣ ΤΗΣ ΔΙΕΥΘΥΝΣΗΣ 

5.1. Ο Γενικός Διευθυντής της ΕΠΙΧΕΙΡΗΣΗΣ μεριμνά 
για: 

α. Την εκπλήρωση του σκοπού για τον οποίο συστήθη- 
κεηΔΕΥΑΛΠ. 

β. Την κατάρτιση του πενταετούς προγράμματος δρά- 
σης. 

γ. Την κατάρτιση του ετήσιου προγράμματος δράσης. 

δ. Την κατάρτιση για κάθε έτος προγράμματος επεν¬ 
δύσεων για το επόμενο οικονομικό έτος, υποδεικνύοντας 
τις εγκεκριμένες ή προτεινόμενες πηγές χρηματοδότη¬ 
σης του. 

ε. Την σύνταξη του προϋπολογισμού εσόδων και εξό¬ 
δων της ΕΠΙΧΕΙΡΗΣΗΣ δύο (2) τουλάχιστον μήνες πριν 
από την έναρξη κάθε οικονομικού έτους. 

στ. Την κατάρτιση των αναγκαίων αναμορφώσεων και 
τροποποιήσεων στα προγράμματα κατασκευής των έρ¬ 
γων και τον ετήσιο προϋπολογισμό εσόδων και εξόδων. 

ζ. Την σύνταξη του ετήσιου απολογισμού της ΕΠΙΧΕΙ¬ 
ΡΗΣΗΣ μέσα σε τρεις (3) μήνες από τη λήξη κάθε οικονο¬ 
μικού έτους. 

5.2. Ο Διευθυντής ελέγχει την καθημερινή εργασία της 
ΕΠΙΧΕΙΡΗΣΗΣ, παραλαμβάνει την αλληλογραφία και την 
κατανέμει δια του πρωτοκόλλου στις Υπηρεσίες και στα 
Τμήματα, εποπτεύει τη διεξαγωγή των εργασιών κάθε 
Υπηρεσίας και Τμήματος, διοικεί το προσωπικό και ειση- 
γείται προς το Διοικητικό Συμβούλιο για: 

α. Την ανάθεση μελετών, την εκτέλεση έργων και τη 
διενέργεια προμηθειών σύμφωνα μετις ισχύουσες διατά¬ 
ξεις. 

β. Την ανάθεση της εκτέλεσης έργων ή τμημάτων έρ¬ 
γων σε υπεργολάβους. 

γ. Τηνεκποίηση ή εκμίσθωση ακινήτωνή κινητώνπραγ- 
μάτων που ανήκουν στην ΔΕΥΑΛΠ. 

δ. Τη σύναψη δανείων. 

ε. Την έγκριση του προϋπολογισμού της ΕΠΙΧΕΙ¬ 
ΡΗΣΗΣ, του προγράμματος εκτέλεσης έργων και προμη¬ 
θειών καθώς και των αναμορφώσεώντους. 

στ. Την έγερση αγωγών και άσκηση ενδίκων μέσων ή 
την παραίτηση από αυτά, καθώς και για κάθε συμβιβασμό. 

5.3. Ο Διευθυντής έχει την μέριμνα και την ευθύνη της 
εκτέλεσης των αποφάσεων του Διοικητικού Συμβουλίου 
και μετέχει των συνεδριάσεων του Διοικητικού Συμβουλί¬ 
ου όπου εισηγείταιτα θέματα προγραμματισμού ή αρμο- 
διότητάς του χωρίς δικαίωμα ψήφου. 

5.4. Ο Διευθυντής αποφασίζει για: 

α. Την ανάληψη έργων και εργασιών εφ’ όσον η ολική 
δαπάνη δεν υπερβαίνει ένα χρηματικό όριο που καθορί¬ 
ζεται με απόφαση του Διοικητικού Συμβουλίου της ΕΠΙ¬ 
ΧΕΙΡΗΣΗΣ. 

β. Την τοποθέτηση του προσωπικού στις προβλεπόμε- 
νες από τον Οργανισμό θέσεις εργασίας, τη χορήγηση 
αδειών στο προσωπικό καθώς και την προσωρινή μετακί¬ 
νηση του προσωπικού προς εκτέλεση συναφών καθηκό- 
ντωνπου ανάγονται στον κύκλο δραστηριότηταςτης ΕΠΙ¬ 
ΧΕΙΡΗΣΗΣ ή προς υποβοήθηση του έργου άλλων τμημά¬ 
των ή υπαλλήλων της ΕΠΙΧΕΙΡΗΣΗΣ. 

5.5. Ο Διεθυντής: 

α. Είναι διατάκτης των δαπανών της ΕΠΙΧΕΙΡΗΣΗΣ 
(μαζί με τον Υπεύθυνο της Οικονομικής Υπηρεσίας). 


β. Εισηγείται στο Δ.Σ. τον καθορισμό της τιμής διάθε¬ 
σης του νερού καθώς και την τιμολόγηση όλων των υπη¬ 
ρεσιών και λοιπών τελών. 

γ. Υπογράφει τα υπηρεσιακά έγγραφα. Επιπλέον, 
ύστερα απο απόφαση του Δ.Σ. υπογράφει και έγγραφα με 
τα οποία η ΕΠΙΧΕΙΡΗΣΗ αναλαμβάνει υποχρεώσεις ένα¬ 
ντι τρίτων, μέχρι του ποσού, που καθορίζεται στην από¬ 
φαση του Διοικητικού Συμβουλίου. 

δ. Θεωρεί τις μισθοδοτικές καταστάσεις του προσωπι¬ 
κού που συντάσσονται με ευθύνη της Οικονομικής Υπη¬ 
ρεσίας. 

ε. Εισηγείται στον Πρόεδρο του Δ.Σ. τις προαγωγές 
του προσωπικού, θέτει στην διάθεση του Προέδρου του 
Δ.Σ. τους ατομικούς φακέλλους των υπαλλήλων και γενι¬ 
κά είναι υπεύθυνος έναντι του Δ.Σ. για τη λειτουργία των 
Υπηρεσιών της ΕΠΙΧΕΙΡΗΣΗΣ. 

στ. Επιμελείται για την τήρηση του ωραρίου εργασίας 
των υπαλλήλων και εισηγείται στο Δ.Σ. την πειθαρχική 
δίωξη και τιμωρία των υπαλλήλων που διαπράττουν πει¬ 
θαρχικά παραπτώματα σύμφωνα με το σχετικό άρθρο 
του παρόντος. Επίσης εισηγείται προς το Δ.Σ. για τις ηθι¬ 
κές και υλικές αμοιβές προς τους υπάλληλους. 

5.6. Τον Διευθυντή αναπληρώνει όταν απουσιάζει ή κω¬ 
λύεται, ο αρχαιότερος των προϊσταμένων των υπηρεσιών 
ή των υπευθύνων των τμημάτων της ΕΠΙΧΕΙΡΗΣΗΣ, ή αυ¬ 
τός που θα καθορίσει ο Πρόεδρος του Δ.Σ. 

ΑΡΘΡΟ 6: 

ΑΡΜΟΔΙΟΤΗΤΕΣ ΝΟΜΙΚΟΥ ΣΥΜΒΟΥΛΟΥ 

6.1 Ο Νομικός Σύμβουλος έχει τις εξής αρμοδιότητες: 
α. Γνωμοδότηση και παροχή νομικών συμβουλών προς 
τη Διοίκηση, Διεύθυνση ή τα τμήματα ή τα γραφεία της 
Επιχείρησης. 

β. Ενημέρωση των τμημάτων της επιχείρησης επί των 
διατάξεων της νομοθεσίας και νομολογίας σε θέματα που 
τις αφορούν. 

γ. Νομική υποστήριξη κατά την κατάρτιση των κάθε εί¬ 
δους συμβάσεων, ιδιωτικών συμφωνητικών, διακηρύξε¬ 
ων (προμήθειες, παραγγελίες, εργολαβίες, μισθώσεις 
κ.λπ.). 

δ. Χειρισμός δικαστικών και εξωδίκων υποθέσεων και 
διαφορών της Επιχείρησης με τρίτους. 

ΑΡΘΡΟ 7: 

ΑΡΜΟΔΙΟΤΗΤΕΣ ΤΕΧΝΙΚΗΣ ΥΠΗΡΕΣΙΑΣ 

Ο προϊστάμενος της Τεχνικής Υπηρεσίας είναι υπεύ¬ 
θυνος απέναντι στη Διοίκηση και το Διευθυντή για: 
α. Το συντονισμό των εργασιών της υπηρεσίας 
β. Την εποπτεία των μελετών και των έργων που εκπο¬ 
νεί, εκτελεί ή επιβλέπει η ΔΕΥΑΛΠ 

γ. Τη σύνταξη σχεδίου του ετησίου τεχνικού προγράμ¬ 
ματος και την παρακολούθηση υλοποίησής του 

δ. Την παρακολούθηση της αποδοτικότητας του προ¬ 
σωπικού που ανήκει στην Τεχνική Υπηρεσία και τη σύντα¬ 
ξη εισηγήσεων για τις εκθέσεις ατομικής αξιολόγησης 
ε. Την κανονική λειτουργία και συντήρηση των Η/Μ 
εγκαταστάσεων, του μηχανολογικού εξοπλισμού των δι¬ 
κτύων ύδρευσης και αποχέτευσης και των εγκαταστάσε¬ 
ων επεξεργασίας πόσιμου νερού και λυμάτων. 

στ. Τον γενικό έλεγχο εκτέλεσης των πάσης φύσεως 
εργασιώντης Υπηρεσίας, σύμφωνα με τους κανονισμούς 

και τα αντίστοιχα πρότυπα ποιότητας, διάρκειας και 
ασφάλειας τόσο των εγκαταστάσεων όσο και των εργα¬ 
ζομένων. 

Επίσης ο προϊστάμενος της Τεχνικής Υπηρεσίας έχει 
την ευθύνη για: 

α. την παρακολούθηση της απορρόφησης των πιστώ¬ 
σεων και τη λήψη των αναγκαίων μέτρων για την προώθη¬ 
ση της εκτέλεσης των έργων 

β. την επίλυση των αιτημάτων των πολιτών που έχουν 
σχέση με την Τεχνική Υπηρεσία 

γ. την παραλαβή και την κατανομή της αλληλογραφίας 
που αφορά την Τεχνική Υπηρεσία 

δ. την λειτουργία του Τμήματος Μελετών, του Τμήμα¬ 
τος Εκτέλεσης Έργων και του Τμήματος Λειτουργίας 
Εγκαταστάσεων και Μηχανημάτων. 

Ο προϊστάμενος της Τεχνικής Υπηρεσίας χρησιμοποι¬ 
εί οποιονδήποτε από το προσωπικό των τριών ανωτέρω 
τμημάτων για την εκτέλεση κάθε άλλης εργασίας, ανάλο¬ 
γα με τις ανάγκες που παρουσιάζονται σε κάθε γραφείο. 

Τον προϊστάμενο της Τεχνικής Υπηρεσίας, όταν απου¬ 
σιάζει ή έχει κώλυμα, αναπληροί ο αρχαιότερος από τους 
υπευθύνους των τμημάτων με απόφαση του Διευθυντή 
της Επιχείρησης. 

1. Τμήμα Μελετών 

Ο υπεύθυνος του Τμήματος Μελετών είναι και υπεύθυ¬ 
νος του Γ ραφείου Μελετών και Επίβλεψης Έργων. 

Τοτμήμα περιλαμβάνει τις παρακάτω λειτουργίες με τις 
αντίστοιχες αρμοδιότητες: 

• Τη λειτουργία του Γ ραφείου Μελετών και Επίβλεψης 
Έργων, του Γ ραφείου Προμηθειών και του Γ ραφείου Σχε¬ 
διαστηρίου - Αρχείου. 

• Εκπόνηση τεχνικών μελετών και μελετών μέτρων 
ασφαλείας, επίβλεψη εκπόνησης αναλογών μελετών που 
ανατίθενται σε τρίτους. Έλεγχος για την ποιότητα των με¬ 
λετών που εκπονούνται. 

• Κατάρτιση προϋπολογισμών των τεχνικών έργων 
ύδρευσης - αποχέτευσης - επεξεργασίας λυμάτων και πό¬ 
σιμου νερού, σύνταξη των σχετικών τευχών δημοπράτη- 
σης, διενέργεια όλων των σχετικών με τις δημοπρατήσεις 
διαδικασιών και κατάρτιση των σχετικών συμβάσεων. 

• Εισήγηση για τον τρόπο δημοπράτησης, την σύνταξη 
συμβάσεων έργων και τη διενέργεια διαγωνισμών. 

• Εκτέλεση διαδικασιών ανάθεσης μελετών και έργων 
σε τρίτους. 

• Επίβλεψη εκτέλεσης εργασιών που εκτελούνται είτε 
με αυτεπιστασία, είτε με ανάθεση σε τρίτους. 

• Διοικητική υποστήριξη της επίβλεψης έργων κατά τη 
διάρκεια της εκτέλεσής τους (συμπληρωματικές συμβά¬ 
σεις, λογαριασμοί, επιμετρήσεις, έκδοση εντολών χορή¬ 
γησης κ.λ.π.). 

• Εκτέλεση διαδικασιών παραλαβής έργων. 

ωΤήρηση τεχνικού αρχείου του τμήματος (μελέτες, 

σχέδια κλπ.) 

• Κοστολογική παρακολούθηση των έργων. 

• Τήρηση αρχείων απολογιστικών στοιχείων έργων 
(χρονικοί και οικονομικοί απολογισμοί). 

• Σύνταξη σχεδίου του ετήσιου προγράμματος κατα¬ 
σκευής των αναγκαίων συμπληρωματικών έργων στα δί¬ 
κτυα ύδρευσης - αποχέτευσης και επεξεργασίας πόσιμου 
νερού και λυμάτων. 

Γ ραφείο Προμηθειών 

• Σύνταξη του ετήσιου προγράμματος προμηθειών. 


• Προγραμματισμός διενέργειας προμηθειών σύμφω¬ 
να με τις ανάγκες της ΕΠΙΧΕΙΡΗΣΗΣ. 

• Συγκέντρωση παραγγελιών εξοπλισμού εξαρτημά¬ 
των και υλικών σύμφωνα με τις ανάγκες των τμημάτων. 

• Διεκπεραίωση διαδικασιών προμήθειας ειδών και 
υλικών σύμφωνα με τους κανονισμούς που ισχύουν. 

• Διενέργεια των τακτικών και πρόχειρων διαγωνι¬ 
σμών προμηθειών. Οπότε απαιτείται αυτό, γίνεται σε συ¬ 
νεργασία με την Οικονομική Υπηρεσία. 

• Εισήγηση σύνταξης, όρων και προϋποθέσεων συμ¬ 
φωνητικών προμήθειας προς το νομικό σύμβουλο. 

• Συγκέντρωση των δικαιολογητικών προμήθειας και 
των πρωτοκόλλων παραλαβής των διαφόρων υλικών και 
παράδοση στο λογιστήριο για την έκδοση του εντάλμα¬ 
τος πληρωμής 

• Τήρηση αρχείου προμηθειών και προμηθευτών 

• Τήρηση των διαδικασιών παραλαβής, αποθήκευσης, 
φύλαξης και χορήγησης αναλώσιμων και παγίων υλικών. 

• Έλεγχος αποθεμάτων με βάση το πρόγραμμα προ¬ 
μηθειών. 

2. Τμήμα Εκτέλεσης Έργων 

Ο υπεύθυνος του Τμήματος Εκτέλεσης Έργων είναι και 
υπεύθυνος του Γ ραφείου Εκτέλεσης Έργων, Συνδέσεων 
και Συντήρησης Δικτύων Ύδρευσης - Αποχέτευσης. 

Τοτμήμα περιλαμβάνει τις παρακάτω λειτουργίες με τις 
αντίστοιχες αρμοδιότητες: 

• Τη λειτουργία του Γ ραφείου Εκτέλεσης Έργων, Συν¬ 
δέσεων και Συντήρησης Δικτύων Ύδρευσης - Αποχέτευ¬ 
σης, του Γ ραφείου Υδρομέτρων & Ελέγχου Διαρροών Δι¬ 
κτύων και της Αποθήκης. 

• Εκτέλεση εργασιών αντικατάστασης, επέκτασης των 
δικτύων ύδρευσης και αποχέτευσης. 

• Εκτέλεση ή επίβλεψη της σύνδεσης καταναλωτών με 
τα δίκτυα (νέες συνδέσεις). 

• Εκτέλεση έργων που εκτελούνται με αυτεπιστασία. 

• Εντοπισμός βλαβών διαρροών συνδέσεων και υδρο¬ 
μέτρων και αποκατάσταση αυτών. 

• Συντήρηση υδρομέτρων και αντικατάσταση αυτών, 
όταν απαιτείται. 

• Συντήρηση δικτύων ύδρευσης - αποχέτευσης. 

• Μέριμνα για τη συνεχή και επί 24ωρου εξασφάλιση 
ροής στο δίκτυο ύδρευσης και αποχέτευσης. 

• Αποκατάσταση βλαβών και διαρροών σε δίκτυα 
ύδρευσης - αποχέτευσης. 

• Τήρηση ημερολογίου εργασιών. 

• Εποπτεία και καθαρισμός φρεατίων και Δικτύων Ομ¬ 
βριων και εν γένει συντήρηση εγκαταστάσεων αποχέτευ¬ 
σης - απορροής όμβριων υδάτων 

• Συντήρηση έργων αποχέτευσης όμβριων υδάτων 

3. Τμήμα Λειτουργίας Εγκαταστάσεων - Μηχανημάτων 

Η διοίκηση για την αποδοτική και σύμφωνα με τις κα¬ 
τάλληλες προδιαγραφές ποιότητας, διάρκειας και ασφά¬ 
λειας των εγκαταστάσεων και των εργαζομένων, άσκηση 
των αρμοδιοτήτων του τμήματος, ανήκει στον υπεύθυνο 
του Τμήματος Λειτουργίας Εγκαταστάσεων - Μηχανημά¬ 
των. 

Ο υπεύθυνος του Τμήματος Λειτουργίας Εγκαταστάσε¬ 
ων - Μηχανημάτων είναι και υπεύθυνος του Γ ραφείου Λει¬ 
τουργίας Μονάδων Επεξεργασίας Λυμάτων. 

Το Τμήμα περιλαμβάνει τις παρακάτω λειτουργίες και 
έχει τις αντίστοιχες αρμοδιότητες: 

• Τη λειτουργία του Γραφείου Λειτουργίας Μονάδων 
Επεξεργασίας Λυμάτων, του Γραφείου Ελέγχου Ποιότη¬ 
τας Πόσιμου Νερού - Ακαθάρτων και Περιβάλλοντος και 
του Γ ραφείου Λειτουργίας - Συντήρησης Ηλεκτρομηχα- 
νολογικών Εγκαταστάσεων & Οχημάτων - Μηχανημάτων 

• Συγκέντρωση παραγγελιών εξοπλισμού, εξαρτημά¬ 
των και υλικών σύμφωνα με τις ανάγκες των διαφόρων 
γραφείων της τεχνικής υπηρεσίας και παράδοσή τους 
στο αρμόδιο γραφείο για τις προμήθειες. 

• Παρακολούθηση όλων των σταδίων λειτουργίας των 
αντλιοστασίων και εν γένειτων Η/Μ εγκαταστάσεων (Μο¬ 
νάδων Επεξεργασίας Λυμάτων ή τυχόν Διϋλιστηρίων Πό¬ 
σιμου Νερού) και εκτέλεση των απαιτουμένων εργασιών 
για την εύρυθμη λειτουργία τους. 

• Αποδοτική καθημερινή λειτουργία των Εγκαταστάσε¬ 
ων Πόσιμου Νερού και Αποχέτευσης Λυμάτων και των 
Μονάδων Επεξεργασίας Λυμάτων (σύμφωνα με τις προ¬ 
διαγραφές εξόδου που καθορίζονται από το σχεδίασμά 
αυτών). 

• Κατανομή του προσωπικού και των μηχανημάτων στα 
διάφορα επιμέρους συνεργεία εργασιών. 

• Ειδικότερα για τους επικεφαλείςτων συνεργείων, επί¬ 
βλεψη της εκτέλεσης των παραπάνω εργασιών και έλεγ¬ 
χος τήρησης των οδηγιών του επιβλέποντος τόσο για την 
ποιοτική εκτέλεση των επιμέρους εργασιών, όσο και την 
τήρηση των μέτρων ασφαλείας των εργαζομένων. 

• Εκδοση δελτίων κίνησης για όλα τα οχήματα - μηχα¬ 
νήματα, όπου αναγράφονται τα δρομολόγια, τα διανυθέ- 
ντα χιλιόμετρα που θα προβλέπονται σε αυτά, οι επόμε¬ 
νες συντηρήσεις καθώς και η προμήθεια των καυσίμων. 

• Φροντίδα για την έκδοση πρωτοκόλλου καταναλώσε- 
ως καυσίμων για κάθε αυτοκίνητο από επιτροπή που ορί¬ 
ζεται από το Διευθυντή ή τον προϊστάμενο της Τεχνικής 
Υπηρεσίας. 

• Τήρηση ημερολογίου εργασιών. 

1. Γ ραφείο Λειτουργίας Μονάδων Επεξεργασίας Λυμά¬ 
των 

Οι αρμοδιότητες του γραφείου είναι οι ακόλουθες: 

• Αποδοτική καθημερινή λειτουργία των Εγκαταστάσε¬ 
ων Πόσιμου Νερού και Αποχέτευσης Λυμάτων και των 
Μονάδων Επεξεργασίας Λυμάτων (σύμφωνα με τις προ¬ 
διαγραφές εξόδου που καθορίζονται από το σχεδίασμά 
αυτών). 

• Παρακολούθηση όλων των σταδίων λειτουργίας των 
αντλιοστασίων και εν γένει των Η/Μ εγκαταστάσεων (δι¬ 
κτύων, ΜΕΛ) και εκτέλεση των απαιτουμένων εργασιών 
για την εύρυθμη λειτουργία τους. 

• Εκτέλεση της επισκευής των οχημάτων - μηχανημά¬ 
των ή επίβλεψή της. 

• Ελεγχος καυσίμων, υλικών, ανταλλακτικών και εργα¬ 
λείων. 

• Τήρηση καρτελλών συντήρησης κάθε οχήματος - μη¬ 
χανήματος. 

• Τήρηση αντίστοιχου αρχείου. 

2. Γ ραφείο Ελέγχου Ποιότητας Πόσιμου Νερού - Ακα¬ 
θάρτων και Περιβάλλοντος 

Οι αρμοδιότητες του γραφείου είναι οι ακόλουθες: 

• Εκτέλεση χημικών και μικροβιολογικών αναλύσεων 
δειγμάτων πόσιμου νερού και λυμάτων από τα δίκτυα και 
τις μονάδες επεξεργασίας (πόσιμου νερού και λυμάτων) 


για την παρακολούθηση της ποιοτικής λειτουργίας των 
εγκαταστάσεων. 

• Έλεγχος ποιότητας και ποσότητας βιομηχανικών 
αποβλήτων που εκβάλλουν στο δίκτυο. 

• Εκτέλεση χημικών και μικροβιολογικών αναλύσεων 
δειγμάτων από υδάτινους αποδέκτες στα όρια της διοι¬ 
κητικής ευθύνης της ΔΕΥΑΛΠ, με σκοπό την εκτίμηση της 
ποιότητας αυτών και την τυχόν επιβάρυνσή τους από ρυ¬ 
παντικά φορτία. 

3. Γ ραφείο Λειτουργίας - Συντήρησης Ηλεκτρομηχανο- 
λογικών Εγκαταστάσεων και Οχημάτων - Μηχανημάτων 

Οι αρμοδιότητες του γραφείου είναι οι ακόλουθες: 

• Προγραμματισμός εργασιών συντήρησης στις Εγκα¬ 
ταστάσεις Πόσιμου Νερού και Αποχέτευσης Λυμάτων και 
τις Μονάδες Επεξεργασίας Λυμάτων. 

• Παρακολούθηση όλων των σταδίων λειτουργίας των 
αντλιοστασίων των εγκαταστάσεων της ΕΠΙΧΕΙΡΗΣΗΣ 
και εν γένει των Η/Μ εγκαταστάσεων και εκτέλεση όλων 
των απαιτούμενων εργασιών για την εύρυθμη λειτουργία 
τους σε συνεργασία και με το Γραφείο Λειτουργίας 
Μ.Ε.Λ. 

• Εκτέλεση εργασιών συντήρησης, αντικατάστασης 
και επισκευής αντιστοίχων βλαβών όλων των Η/Μ εγκα¬ 
ταστάσεων, των Δικτύων και των Μονάδων Επεξεργασίας 
Πόσιμου νερού και λυμάτων και παρακολούθηση αυτών. 

• Προγραμματισμός και εκτέλεση της συντήρησης 
όλωντων οχημάτων και μηχανημάτων της ΔΕΥΑΛΠ. 

• Φροντίδα για την έγκαιρη προμήθεια των διαφόρων 
ανταλλακτικών και εργαλείων που χρειάζεται η λειτουρ¬ 
γία των Η/Μ εγκαταστάσεων. 

• Τήρηση των σχετικών βιβλίων συντήρησης και λει¬ 
τουργίας των αντλιοστασίων και των λοιπών Η/Μ εγκατα¬ 
στάσεων. 

• Φύλαξη των εγκαταστάσεων άντλησης, επεξεργα¬ 
σίας πόσιμου νερού και των εγκαταστάσεων επεξεργα¬ 
σίας λυμάτων. 

ΑΡΘΡΟ 8: 

ΑΡΜΟΔΙΟΤΗΤΕΣ ΟΙΚΟΝΟΜΙΚΗΣ ΥΠΗΡΕΣΙΑΣ 
ΚΑΙ ΤΜΗΜΑΤΟΣ ΔΙΟΙΚΗΤΙΚΗΣ ΥΠΟΣΤΗΡΙΞΗΣ 

Α. Οικονομική Υπηρεσία 

Ο προϊστάμενος της Οικονομικής Υπηρεσίας που ταυ¬ 
τόχρονα είναι υπεύθυνος σε ένα εκ των δύο Τμημάτων, 
του Τμήματος Οικονομικών ή του Τμήματος Εκμετάλλευ¬ 
σης Εγκαταστάσεων έχει τις ακόλουθες αρμοδιότητες: 

• Τον συντονισμό των εργασιών όλης της υπηρεσίας. 

• Την εισήγηση των προγραμμάτων επενδύσεων της 
ΔΕΥΑΛΠ, καθώς και της τιμολογιακής πολιτικής της ΕΠΙ¬ 
ΧΕΙΡΗΣΗΣ. 

• Την εισήγηση των περιοδικών προϋπολογισμών της 
ΕΠΙΧΕΙΡΗΣΗΣ και την κανονική τήρησή τους. 

• Την εποπτεία της καλής εξυπηρέτησης των κατανα¬ 
λωτών. 

• Την εποπτεία του Λογιστηρίου,τουΤαμείου,του Γρα¬ 
φείου Καταμετρήσεων και Εισπράξεων, του Γραφείου 
Παροχών & Συνδέσεων και των λοιπών λειτουργιών. 

• Την τελική σύνταξη του ισολογισμού της ΕΠΙΧΕΙ¬ 
ΡΗΣΗΣ. 

• Τον γενικό έλεγχο εκτέλεσης των κάθε φύσης εργα¬ 
σιών της Υπηρεσίας σύμφωνα με τους αντίστοιχους κα¬ 
νονισμούς. 

• Την παρακολούθηση της αποδοτικότητας του προ- 

σωπικού του Τμήματος Οικονομικών και του Τμήματος 
Εκμετάλλευσης Εγκαταστάσεων και τη σύνταξη εισηγή¬ 
σεων για τις εκθέσεις ατομικής αξιολόγησης. 

• Την σύνταξη του προϋπολογισμού, ισολογισμού και 
απολογισμού της επιχείρησης σε συνεργασία με το Γενι¬ 
κό Διευθυντή. 

• Για οποιοδήποτε ζήτημα οικονομικής φύσεως (γι’αυ- 
τό ελέγχει τακτικά κάθε γραφείο των δύο τμημάτων). 

• Τον Προϊστάμενο της Οικονομικής Υπηρεσίας, όταν 
απουσιάζει ή έχει κώλυμα αναπληροί ο αρχαιότερος από 
τους υπεύθυνουςτωντμημάτων με απόφαση του Διευθυ¬ 
ντή της Επιχείρησης. 

1. Τμήμα Οικονομικών 

Ο υπεύθυνος του Τμήματος Οικονομικών: 

• Έχει υπό την εποπτεία του το Λογιστήριο και το Τα¬ 
μείο. 

• παρακολουθεί την ομαλή είσπραξη των απαιτήσεων 
τηςΔΕΥΑΛΠ. 

• όταν απουσιάζει ή έχει κώλυμμα, αναπληρώνεται από 
τον αρχαιότερο των υπευθύνων των γραφείων του τμή¬ 
ματος. 

Ια. Λογιστήριο 

Οι αρμοδιότητες του Λογιστηρίου είναι οι ακόλουθες: 

• Τήρηση διαδικασιών απεικόνισης των οικονομικών 
πράξεων της ΔΕΥΑΛΠ (λογαριασμοί λογιστικού σχεδίου, 
βιβλία, καταστάσεις κ.λ.π.) σύμφωνα με το υφιστάμενο 
λογιστικό σχέδιο. 

• Τήρηση των διαδικασιών ετοιμασίας των παραστατι¬ 
κών (εντάλματα πληρωμής, γραμμάτια εισπράξεως) για 
την διενέργεια κάθε είδους εισπράξεως ή πληρωμής δα¬ 
πανών της ΔΕΥΑΛΠ καθώς και έλεγχος των δικαιολογητι- 
κών. 

• Διαμόρφωση και παρακολούθηση του ταμειακού 
προγράμματος της ΔΕΥΑΛΠ. 

• Τήρηση και παροχή στοιχείων για την κοστολόγηση 
των έργων και υπηρεσιών της ΕΠΙΧΕΙΡΗΣΗΣ. 

• Διαμόρφωση στοιχείων ισολογισμού και παροχή κά¬ 
θε είδους στοιχείων για την σχεδίαση των οικονομικών 
προγραμμάτων της ΔΕΥΑΛΠ. 

• Παραλαβή ταμείου σε καθημερινή βάση και δικαιολο- 
γητικών από το Ταμείο και έλεγχος του υπολοίπου. 

• Σύνταξη των καταστάσεων των αποδοχών του προ¬ 
σωπικού και απόδοση των κρατήσεων στους αρμόδιους 
ασφαλιστικούς φορείς. 

• Λογιστική τήρηση της αποθήκης και παρακολούθηση 
της κίνησης και απογραφής των αποθεμάτων σύμφωνα 
με στοιχεία που παραδίδει το γραφείο προμηθειών. 

1β. Ταμείο 

Οι αρμοδιότητες του Ταμείου είναι οι ακόλουθες: 

• Διενέργεια εισπράξεων και πληρωμώντης ΔΕΥΑΛΠ. 

• Τήρηση των διαδικασιών απεικόνισης των ταμειακών 
πράξεων στα αντίστοιχα βιβλία και στοιχεία του Ταμείου. 

2. Τμήμα Εκμετάλλευσης Εγκαταστάσεων 

Ο υπεύθυνος του Τμήματος Εκμετάλλευσης Εγκατα¬ 
στάσεων 

• Έχει υπό την εποπτεία του το Γ ραφείο Καταμετρήσε¬ 
ων & Εισπράξεων και το Γ ραφείο Παροχών και Συνδέσε¬ 
ων. 

• Είναι υπεύθυνος γενικά για την οικονομική εκμετάλ¬ 
λευση των εγκαταστάσεων της επιχείρησης (δίκτυα, μο¬ 
νάδες επεξεργασίας, παροχές, συνδέσεις, υδρόμετρα), 


για τις νέες παροχές και συνδέσεις των καταναλωτών με 
τα δίκτυα, για την καταμέτρηση των καταναλώσεων και τη 
χρέωση των πελατών για τις παρεχόμενες υπηρεσίες της 
ΔΕΥΑΛΠ. 

• όταναπουσιάζειή έχει κώλυμμα, αναπληρώνεται απότον 
αρχαιότερο των υπευθύνωντων γραφείων του τμήματος. 

2α. Γ ραφείο Καταμετρήσεων & Εισπράξεων 

Οι αρμοδιότητες του Γ ραφείου Καταμετρήσεων & Ει¬ 
σπράξεων είναι οι ακόλουθες: 

• Καταμέτρηση ενδείξεων κατανάλωσης, ενημέρωση 
καταναλωτών για τυχόν μεγάλες καταναλώσεις, ενημέ¬ 
ρωση της επιχείρησης για καθαρισμό φρεατίων υδρομέ- 
τρων, για στασιμότητα υδρομέτρων, βλάβες και ελλεί¬ 
ψεις αυτών, βλάβες και διαρροές εγκαταστάσεων, εκτέ¬ 
λεση διακοπών και επανασυνδέσεων. 

• Λήψη και διερεύνηση των παραπόνων συνδρομητών. 
Διατύπωση σχετικών απαντήσεων. 

• Μέριμνα για την ειδοποίηση των καταναλωτών για 
βλάβες και διακοπές των δικτύων. 

• Τήρηση των βιβλίων καταμέτρησης και ενημέρωση με 
κάθε μεταβολή. 

2β. Γ ραφείο Παροχών και Συνδέσεων 

Οι αρμοδιότητες του Γ ραφείου Παροχών και Συνδέσε¬ 
ων είναι οι ακόλουθες: 

• Παραλαβή αιτήσεων νέων συνδέσεων καταναλωτών 
στο δίκτυο ύδρευσης και αποχέτευσης, έλεγχος δικαιο- 
λογητικών, προγραμματισμός και υλοποίηση αυτών 

• Συμμετοχή στην καταμέτρηση ενδείξεων κατανάλω¬ 
σης, ενημέρωση καταναλωτών για τυχόν μεγάλες κατα¬ 
ναλώσεις, ενημέρωση της επιχείρησης για καθαρισμό 
φρεατίων υδρομέτρων, για στασιμότητα υδρομέτρων, 
βλάβες και ελλείψεις αυτών, βλάβες και διαρροές εγκα¬ 
ταστάσεων, εκτέλεση διακοπών και επανασυνδέσεων. 

• Λήψη και διερεύνηση των παραπόνων συνδρομητών 
σχετικά με νέες συνδέσεις. Διατύπωση σχετικών απαντή¬ 
σεων. 

• Μέριμνα για την ειδοποίηση των καταναλωτών για 
βλάβες και διακοπές των δικτύων. 

Β. Τμήμα Διοικητικής Υποστήριξης 

Υπεύθυνος του Τμήματος Διοικητικής Υποστήριξης εί¬ 
ναι ο Γ ενικός Διευθυντής. 

Οι αρμοδιότητες του τμήματος είναι οι ακόλουθες: 

Γραμματεία Προσωπικού 

• Τήρηση μητρώου και αρχείου προσωπικού. 

• Τήρηση διαδικασιών που σχετίζονται με κάθε φύσης 
διοικητικές υποθέσεις του προσωπικού (προσλήψεις, 
διακοπές συμβάσεων, βεβαιώσεις, πειθαρχικά κ.λ.π.). 

• Έλεγχος και τήρηση βιβλίου ή άλλου τρόπου προσέ¬ 
λευσης και αποχώρησης προσωπικού. 

• Τήρηση καρτελλών και προγραμματισμός αδειών. 

• Τήρηση στοιχείων για έκδοση μισθοδοσίας προσωπι¬ 
κού και ενημέρωση του λογιστηρίου. 

• Ενασχόληση με κάθε θέμα που έχει σχέση με την υπε- 
ρωριακή απασχόληση και αμοιβή, την υγειονομική περί¬ 
θαλψη και νοσηλεία του προσωπικού. 

• Εποπτεία και καθορισμός εργασιών των κλητήρων 
που εξυπηρετούν όλες τις υπηρεσιακές ανάγκες, μέσα 
και έξω από τα γραφεία. 

• Εποπτεία και καθορισμός εργασιών των καθαρι¬ 
στριών που ασχολούνται με την καθαριότητα των γραφεί¬ 
ων της ΕΠΙΧΕΙΡΗΣΗΣ. 

Γ ραμματεία Γ. Διευθυντή 

Η Γ ραμματεία Γ. Διευθυντή έχει τις εξής αρμοδιότητες: 

• Διεκπεραίωση της αλληλογραφίας του Διευθυντή. 
Δακτυλογράφηση των σχετικών κειμένων. 

• Διακανονισμός συσκέψεων, ακροάσεων και επικοινω¬ 
νιών του Γενικού Διευθυντή. Τήρηση αρχείου της Διεύ¬ 
θυνσης. 

• Δακτυλογράφηση, αναπαραγωγή και διακίνηση των 
εισερχομένων και εξερχομένων εγγράφων. 

• Πρωτοκόλληση εγγράφων και αλληλογραφίας. 

Γ ραμματεία Δ.Σ./Προέδρου 

Η Γ ραμματεία Δ.Σ./Προέδρου έχει τις εξής αρμοδιότη¬ 
τες: 

• Διεκπεραίωση της αλληλογραφίας του Προέδρου 
του Δ.Σ. καιτου Δ.Σ.. Δακτυλογράφηση των σχετικών κει¬ 
μένων. 

• Κοινοποίηση της ημερήσιας διάταξης κάθε Διοικητι¬ 
κού Συμβουλίου και ενημέρωση των μελών του. 

• Τήρηση πρακτικών και αποφάσεων του Δ.Σ. και φύ¬ 
λαξη του αντίστοιχου αρχείου. Μέριμνα για τυχόν έγκρι¬ 
ση αποφάσεων από εποπτικά όργανα. 

• Δακτυλογράφηση, αναπαραγωγή και διακίνηση των 
εισερχομένων και εξερχομένων εγγράφων. 

• Πρωτοκόλληση εγγράφων και αλληλογραφίας. 

• Υλοποίηση των δημοσίων σχέσεων της ΕΠΙΧΕΙ¬ 
ΡΗΣΗΣ. 

• Τις αρμοδιότητες της Γραμματείας Δ.Σ./Προέδρου 
ασκεί παράλληλα η Γραμματεία του Γενικού Διευθυ¬ 
ντή. 

ΑΡΘΡΟ 9: 

ΠΡΟΣΩΠΙΚΟ ΤΗΣ ΕΠΙΧΕΙΡΗΣΗΣ 

9.1. Το προσωπικό της ΕΠΙΧΕΙΡΗΣΗΣ διακρίνεται σε τα¬ 
κτικό και έκτακτο. 

Τακτικό προσωπικό είναι αυτό που κατέχει θέσεις εργα¬ 
σίας οι οποίες προβλέπονται στην παράγραφο 9.5. του 
παρόντος Οργανισμού Εσωτερικής Υπηρεσίας και συν¬ 
δέεται με την ΕΠΙΧΕΙΡΗΣΗ με σχέση εργασίας ιδιωτικού 
δικαίου αορίστου χρόνου συμπεριλαμβανομένων και των 
σχέσεων εργασίας που προβλέπουν οι ειδικές διατάξεις 
για το μετατασσόμενο ή αποσπώμενο προσωπικό από το 
Δήμο στην ΕΠΙΧΕΙΡΗΣΗ. 

Έκτακτο προσωπικό είναι αυτό που προσλαμβάνεται 
απο την ΕΠΙΧΕΙΡΗΣΗ και συνδέεται με αυτήν με σύμβαση 
εργασίας ιδιωτικού δικαίου ορισμένου χρόνου. 

9.2. Κάθε εργαζόμενος που ανήκει στο τακτικό προσω¬ 
πικό, κατέχει μια συγκεκριμένη θέση εργασίας, ο τίτλος 
της οποίας αντιστοιχεί κατά το δυνατόν στο πραγματικό 
της περιεχόμενο. Η ανάληψη από έναν εργαζόμενο πε¬ 
ρισσότερων από μιας θέσης εργασίας, γίνεται εάν κριθεί 
αυτό σκόπιμο, με εισήγηση του Διευθυντή στο Διοικητικό 
Συμβούλιο. 

9.3. Σε κάθε διοικητική ενότητα της ΕΠΙΧΕΙΡΗΣΗΣ προ- 
βλέπονται συγκεκριμένες θέσεις εργασίας, σύμφωνα με 
την παραγράφου 9.5. 

9.4. Οι θέσεις εργασίας που φαίνονται στον πίνακα δεν 
είναι απαραίτητο να καλύπτονται όλες. Η στελέχωσή τους 
εξαρτάται από τις δραστηριότητες της ΕΠΙΧΕΙΡΗΣΗΣ. 

9.5. Οι θέσεις εργασίας των διοικητικών ενοτήτων της 
ΕΠΙΧΕΙΡΗΣΗΣ είναι: 


ΑΠΑΙΤΟΥΜΕΝΟ ΤΑΚΤΙΚΟ ΠΡΟΣΩΠΙΚΟ ΕΠΙΧΕΙΡΗΣΗΣ 
ΔΙΕΥΘΥΝΣΗ 

1 Μηχανικός ως Γενικός Διευθυντής (θα είναι ταυτό¬ 
χρονα και Υπεύθυνος του Τμήματος Διοικητικής Υποστή¬ 
ριξης) 

ΤΕΧΝΙΚΗ ΥΠΗΡΕΣΙΑ 

1 Πολιτικός Μηχανικός ή Ηλεκτρολόγος Μηχανικός ή 
Μηχανολόγος Μηχανικός (ως Προϊστάμενος Τεχνικής 
Υπηρεσίας και Υπεύθυνος ενός εκ των τριών τμημάτων 
αυτής) 

Τμήμα Μελετών 

1 Πολιτικός Μηχανικός (υπεύθυνος τμήματος) 

Γ ραφείο Μελετών & Επίβλεψης Έργων 
1 Πολιτικός Μηχανικός (ίδιο πρόσωπο με τον υπεύθυ¬ 
νο του Τ μ. Μελετών) 

1 Τεχνολόγος Μηχανολόγος Μηχανικός 

Γ ραφείο Προμηθειών 

1 Τεχνολόγος Μηχανολόγος Μηχανικός (ίδιο πρόσω¬ 
πο με Γρ. Μελετών και Επίβλεψης Εργων) 

Γ ραφείο Σχεδιαστηρίου - Αρχείου 
1 Σχεδιαστής 
Εργοδηγός 

Τμήμα Εκτέλεσης Έργων 
1 Πολιτικός Μηχανικός (υπεύθυνος τμήματος) 

Γ ραφείο Εκτέλεσης Εργων Συνδέσεων και Συντήρησης 
Δικτύων Ύδρευσης - Αποχέτευσης 

1 Πολιτικός Μηχανικός (ίδιο πρόσωπο με τον υπεύθυ¬ 
νο του τμήματος Εκτέλεσης Έργων) 

4 Τεχνίτες Υδραυλικοί 
1 Εργοδηγός Μηχανολογίας 
4 Εργάτες 

Γ ραφείο Υδρομέτρων και Ελέγχου Διαρροών Δικτύων 

3 Υδραυλικοί 

Αποθήκη 

1 Αποθηκάριος 

Τμήμα Λειτουργίας Εγκαταστάσεων - Μηχανημάτων 

1 Χημ.Μηχ. ή Ηλ. Μηχ. ή Μηχ. Μηχ. (υπεύθυνος τμήμα¬ 
τος, ίδιο πρόσωπο με υπεύθυνο Γραφείου Λειτουργίας 
ΜΕΛ ή Γ ραφείου Λειτουργίας - Συντήρησης Η/Μ εγκατα¬ 
στάσεων). 

Γ ραφείο Λειτουργίας Μονάδων Επεξεργασίας Λυμά¬ 
των 

1 Χημικός Μηχανικός 

1 Υδραυλικός 

2 Φύλακες 

1 εργάτης 

Γ ραφείο Ελέγχου Ποιότητας Πόσιμου Νερού - Ακαθάρ¬ 
των και Περιβάλλοντος 

2 Χημικοί 

1 Τεχνολόγος Τροφίμων 

Γραφείο Λειτουργίας - Συντήρησης Ηλεκτρομη- 
χανολογικών Εγκαταστάσεων και Οχημάτων - Μηχα¬ 
νημάτων 

1 Μηχανολόγος ή Ηλεκτρολόγος Μηχανικός 

3 Τεχνίτες Ηλεκτρολόγοι 

4 Οδηγοί 

2 Χειριστές μηχανημάτων 

ΟΙΚΟΝΟΜΙΚΗ ΥΠΗΡΕΣΙΑ 

1 Οικονομολόγος ΑΕΙ (προϊστάμενος οικονομικής υπη¬ 
ρεσίας και υπεύθυνος ενός έκτων δύο τμημάτων αυτής) 

Τμήμα Οικονομικών 

1 Οικονομολόγος ΑΕΙ (υπεύθυνος τμήματος) 
Λογιστήριο 

1 Οικονομολόγος Λογιστής 
Ταμείο 

2 Διοικητικοί Υπάλληλοι (ώς ταμίες) 

Τμήμα Εκμετάλλευσης Εγκαταστάσεων 

1 Οικονομολόγος ΑΕΙ (υπεύθυνος τμήματος) 

Γραφείο Καταμετρήσεων και Εισπράξεων 

2 Διοικητικοί Υπάλληλοι 

Γ ραφείο Παροχών και Συνδέσεων 
1 Διοικητικός Υπάλληλος 

Τμήμα Διοικητικής Υποστήριξης 
Γ ραμματεία Προσωπικού 
1 Γ ραμματέας 
1 Διοικητικός Υπάλληλος 

Γ ραμματεία Γ. Διευθυντή 
1 Γ ραμματέας 

1 Κλητήρας - Γ ενικών Καθηκόντων 
1 Καθαρίστρια 

Δ.Σ./Πρόεδρος 
Γ ραμματεία Δ.Σ /Προέδρου 

1 Γ ραμματέας (ίδιο πρόσωπο με Γ ραμματέα Γ εν. Διευ¬ 
θυντή) 

9.6. Ο ανώτατος αριθμός τακτικού προσωπικού της 
ΕΠΙΧΕΙΡΗΣΗΣ μπορεί να φτάσει τους 49 εργαζόμενους 
(συμπεριλαμβανομένου του Γ ενικού Διευθυντή). Σε περί¬ 
πτωση επέκτασης των δραστηριοτήτων της ΔΕΥΑΛΠ, ο 
αριθμός αυτός μπορεί να αυξηθεί με τροποποίηση του 
παρόντος Οργανισμού, η οποία θα περιλαμβάνει τις νέες 
απαιτούμενες ειδικότητες και τον νέο απαιτούμενο αριθ¬ 
μό προσωπικού. 

ΑΡΘΡΟ 10: 

ΧΡΗΣΙΜΟΠΟΙΗΣΗ ΕΚΤΑΚΤΟΥ ΠΡΟΣΩΠΙΚΟΥ 

10.1. Η εκπόνηση μελετών γίνεται είτε από προσωπικό 
της επιχείρησης είτε με ανάθεση σε τρίτους κατά τα ειδι¬ 
κότερα οριζόμενα με απόφαση του Δ.Σ. Με απόφαση του 
Διοικητικού Συμβουλίου της ΕΠΙΧΕΙΡΗΣΗΣ και με σκοπό 
την ανάθεση μελετών ή εκτέλεση εργασιών είναι δυνατόν 
να προσλαμβάνεται με σύμβαση ορισμένου χρόνου έκτα¬ 
κτο επιστημονικό προσωπικό για κάλυψη των παραπάνω 
αναγκών. Το προσωπικό αυτό πρέπει να έχει αποδεδειγ¬ 
μένη κατάρτιση ή εμπειρία πάνω στο ειδικό θέμα για το 
οποίο συνάπτεται η σύμβαση. 

10.2. Επίσης μπορεί να προσλαμβάνεται προσωπικό με 
σύμβαση ιδιωτικού δικαίου ορισμένου χρόνου, για την 
αντιμετώπιση κατεπειγουσών υπηρεσιακών αναγκών εμ- 
φανιζομένων στις περιπτώσεις: 

α) Κένωσης θέσεων και μέχρι την οριστική κάλυψη αυ¬ 
τών. 

β) Απουσίας τακτικού προσωπικού λόγω αδειών (κανο¬ 
νικών, κυήσεως και τοκετού) αδικαιολογήτου απουσίας 
κ.λπ. και για το αντίστοιχο χρονικό διάστημα, 
γ) Κάλυψης άλλων αναγκών που δεν εμπίπτουν σε μια 


από τις (α) και (β) περιπτώσεις και για ορισμένο πάντοτε 
χρόνο, καθοριζόμενο από το Διοικητικό Συμβούλιο, δυνά- 
μενο να παραταθεί ανάλογα με τις ανάγκες για τις οποίες 
έγινε η πρόσληψη. 

10.3. Η πρόσληψη ενεργείται δι’αποφάσεως του Προέ¬ 
δρου του Δ.Σ. Η σύμβαση εργασίας ορισμένου χρόνου 
λογίζεται καταρτισθείσα από της αναλήψεως υπηρεσίας 
και λύεται αυτοδικαίως όταν λήξει ο χρόνος διάρκειας 
της, χωρίς καταβολή ουδεμίας αποζημίωσης. Οι αποδο¬ 
χές του έκτακτου προσωπικού με σχέση εργασίας ορι¬ 
σμένου χρόνου ρυθμίζονται με απόφαση του Δ.Σ., λαμ- 
βανομένων υπόψη των συλλογικών συ μβάσεων γενικών ή 
κλαδικών. 

10.4. Σε περιπτώσεις ανάθεσης έργου ή εργασίας σε 
τρίτους, η επιλογή, οι όροι και προϋποθέσεις παροχής 
υπηρεσίας ή εκτέλεσης έργου καθώς και η αμοιβή ρυθμί¬ 
ζονται με σχετική απόφαση του Δ.Σ. της επιχείρησης. 

ΑΡΘΡΟ 11: 

ΠΡΟΣΟΝΤΑ ΠΡΟΣΛΗΨΗΣ 

Για την πλήρωση των θέσεων του παρόντος ΟΕΥ απαι¬ 
τούνται τα προβλεπόμενα υπό του παρόντος άρθρου ει¬ 
δικά (υποχρεωτικά) και ιδιαίτερα (προαιρετικά) προσόντα 
ως κατωτέρω: 

11.1. ΔΙΕΥΘΥΝΤΗΣ: 

Ειδικά προσόντα: Πολιτικός Μηχανικός, ή Ηλεκτρολό¬ 
γος Μηχανικός ή Μηχανολόγος Μηχανικός, διπλωματού¬ 
χος Ανώτατης Πολυτεχνικής Σχολής (της ημεδαπής ή της 
αλλοδαπής αναγνωρισμένης από το ΔΙΚΑΤΣΑ) με προϋ¬ 
πηρεσία τουλάχιστον 5 ετών σε έργα ύδρευσης ή αποχέ¬ 
τευσης και άδεια άσκησης επαγγέλματος. 

Ιδιαίτερα προσόντα: Ειδικές σπουδές ή εμπειρία στην 
διοίκηση επιχειρήσεων ή στην υδραυλική ή την υγειονο¬ 
μική μηχανική ή προϋπηρεσία σε θέση Διευθυντή ή διευ- 
θύνοντα υπαλλήλου στο Δημόσιο Τομέα ή ΟΤΑ ή ιδιωτικό 
τομέα. 

Γνώση μιας ξένης γλώσσας, κατά προτίμηση Αγγλικής, 
Γαλλικής ή Γερμανικής 

11.2. ΠΡΟΪΣΤΑΜΕΝΟΙ ΥΠΗΡΕΣΙΩΝ: 

α. Προϊστάμενος Τεχνικής Υπηρεσίας 

Ειδικά προσόντα: Πτυχίο Ανώτατης Πολυτεχνικής σχο¬ 
λής (της ημεδαπής ή της αλλοδαπής αναγνωρισμένο από 
το ΔΙΚΑΤΣΑ) με μια από τις ακόλουθες ειδικότητες: Πολι¬ 
τικού Μηχανικού, Μηχανολόγου Μηχανικού, Ηλεκτρολό¬ 
γου Μηχανικού. Αποδεικνυόμενη προϋπηρεσία τουλάχι- 
στοντριών ετών σε μελέτη ή λειτουργία ή επίβλεψη έργων 
ύδρευσης, αποχέτευσης, επεξεργασίας νερού - λυμάτων 
και άδεια άσκησης επαγγέλματος. 

Γνώση μιας ξένης γλώσσας, κατά προτίμηση Αγγλικής, 
Γ αλλικής ή Γ ερμανικής. 

Ιδιαίτερα προσόντα: Μεταπτυχιακές σπουδές στην 
υδραυλική ή την υγειονομική μηχανική. 

β. Προϊστάμενος Οικονομικής Υπηρεσίας 

Ειδικά προσόντα: Πτυχίο Ανώτατης Οικονομικής σχο¬ 
λής (της ημεδαπής ή της αλλοδαπής αναγνωρισμένο από 
το ΔΙΚΑΤΣΑ). Αποδεικνυόμενη προϋπηρεσία τουλάχιστον 
τριών ετών σε υπεύθυνη οικονομική θέση επιχείρησης. 
Δυνατότητα υπογραφής ισολογισμού της επιχείρησης. 

Ιδιαίτερα προσόντα: Μεταπτυχιακές σπουδές και γνώ¬ 
ση μιας ξένης γλώσσας, κατά προτίμηση Αγγλικής. 

- ΟΙΚΟΝΟΜΙΚΟ ΠΡΟΣΩΠΙΚΟ 
ΕΙΔΙΚΑ ΠΡΟΣΟΝΤΑ 


11.3. ΛΟΙΠΟ ΔΙΟΙΚΗΤΙΚΟ 
Α/Α ΕΙΔΙΚΟΤΗΤΑ 

1. Οικονομολόγος 

2. Λογιστής 

3. Διοικητικός Υπάλληλος 


4. Γ ραμματέας 


5. Ταμίας 

6. Κλητήρας - 

Γ ενικών Καθηκόντων 

7. Καθαρίστρια 


Πολιτικός Μηχανικός 
Μηχανολόγος Μηχανικός 
Ηλεκτρολόγος Μηχανικός 
Χημικός Μηχανικός 

Χημικός 


Τεχνολόγος Μηχανολόγος 
Τεχνολόγος Τ ροφίμων 


Σχεδιαστής 

Εργοδηγός 

Μηχανολόγος 

Αποθηκάριος 

Υδραυλικός 

Ηλεκτρολόγος 


Οδηγός 

Χειριστής μηχανημάτων 


Εργάτης 

Φύλακας 


Πτυχίο Ανωτάτης Οικονομικής 
Σχολής. 

Προϋπηρεσία 3 ετών σε υπεύθυνη 
οικονομική θέση επιχείρησης 
Πτυχίο Τ.Ε.Ι. Λογιστικής. 
Προϋπηρεσία 2 ετών 
Απόφοιτος ΔΕ. 

Γνώσεις χρήσης Η/Υ και 2-3 έτη 

εμπειρία 

Απόφοιτος ΔΕ. 

Γνώσεις χρήσης Η/Υ 
και 2-3 έτη εμπειρία. 

Γνώσεις Αγγλικής γλώσσας. 
Προϋπηρεσία 3 ετών 
για την Γραμματέα Γεν. Διευθυντή / 
Προέδρου Δ.Σ. 

Απόφοιτος ΙΕΚΛογιστικής 
ή άλλης ισότιμης σχολής 
Απόφοιτος ΥΕ. 

Αδεια οδήγησης Β’ κατηγορίας 
Απόφοιτος ΥΕ 


Δίπλωμα Μηχανικού Ανωτάτης 
Πολυτεχνικής Σχολής. 

Αδεια άσκησης επαγγέλματος 


Πτυχίο Α.Ε.Ι. 


Πτυχίο Τ.Ε.Ι. Μηχανολογίας. 
Εμπειρία 2 ετών 
Πτυχίο Τ.Ε.Ι. 

Τ εχνολογίας Τ ροφίμων 


Πτυχίο ΔΕ Σχεδιαστή 
ή απόφοιτος ΙΕΚ Σχεδιαστών 
Πτυχίο ΔΕ Τομέα Μηχανολογίας / 
Τμ. Βιομηχανικών Εγκαταστάσεων 
Απόφοιτος ΔΕ 
Πτυχίο ΔΕ ή άλλου ισότιμου 
τίτλου σχολικής μονάδας 
Πτυχίο ΔΕ ή άλλου ισότιμου 
τίτλου σχολικής μονάδας. 

Αδεια εγκαταστάτη Γ’ ειδικότητας / 
1ης κατηγορίας (τουλάχιστον) 

Κάτοχος άδειας οδήγησης 
Γ’ κατηγορίας (τουλάχιστον) 
Κάτοχος άδειας οδήγησης 
χειριστού Μηχανημάτων 
Εργων Γ’ τάξης (τουλάχιστον) 
Απόφοιτος ΥΕ 
Απόφοιτος ΥΕ 


ΙΔΙΑΙΤΕΡΑ ΠΡΟΣΟΝΤΑ 

Γνώση ξένης γλώσσας κατά 
προτίμηση Αγγλικής 


Γνώση Αγγλικής γλώσσας 


Διετής προϋπηρεσία 

Αδεια οδήγησης 
Α’ κατηγορίας 


ΙΔΙΑΙΤΕΡΑ ΠΡΟΣΟΝΤΑ 

Γνώση ξένης γλώσσας, 
κατά προτίμηση Αγγλικής. 
Προϋπηρεσία 3 ετών (για 
τον υπεύθυνο τμήματος λει¬ 
τουργίας εγκαταστάσεων) 
Προϋπηρεσία 2 ετών σε 
εργαστηριακές - Μικροβιο¬ 
λογικές Αναλύσεις. 
Μεταπτυχιακό Περιβαλλο¬ 
ντικών Επιστημών 
Γ νώση ξένης γλώσσας, 
κατά προτίμηση Αγγλικής 
Προϋπηρεσία 3 ετών 
τουλάχιστον σε εργαστήριο 
ή χημείο βιομηχανικών 
εγκαταστάσεων 
Εμπειρία 2 ετών 

Εμπειρία 2 ετών 


Εμπειρία 3 ετών 

Προϋπηρεσία 2 ετών 
τουλάχιστον με προτίμηση 
στην εμπειρία αντλητικών 
συγκροτημάτων 
και αυτοματισμών 


11.4. ΛΟΙΠΟ ΤΕΧΝΙΚΟ ΠΡΟΣΩΠΙΚΟ 
Α/Α ΕΙΔΙΚΟΤΗΤΑ ΕΙΔΙΚΑ ΠΡΟΣΟΝΤΑ 

ΑΡΘΡΟ 12: 

ΑΠΑΡΑΙΤΗΤΕΣ ΠΡΟΫΠΟΘΕΣΕΙΣ 
ΠΡΟΣΛΗΨΗΣ ΠΡΟΣΩΠΙΚΟΥ 

12.1. Το προσωπικό που προσλαμβάνεται αποτην ΕΠΙ¬ 
ΧΕΙΡΗΣΗ είτε για αόριστο (σύμβαση εργασίας ιδιωτικού 
δικαίου αορίστου χρόνου) είτε για ορισμένο χρόνο (σύμ¬ 
βαση εργασίας ιδιωτικού δικαίου ορισμένου χρόνου) πρέ¬ 
πει: 

α. Να είναι τουλάχιστον 18 ετών. 

β. Να έχει εκπληρώσει τις στρατιωτικές υποχρεώσεις ή 
να έχει απαλλαγεί νόμιμα από αυτές. 

γ. Να μην διώκεται ή να μην έχει καταδικαστεί για κλο¬ 
πή, υπεξαίρεση, απάτη, εκβίαση, πλαστογραφία, δωρο¬ 
δοκία, παράβαση καθήκοντος ή άλλο παρεμφερές αδίκη¬ 
μα ή για απιστία περί την Υπηρεσία. 

δ. Να μη βρίσκεται υπο δικαστική αντίληψη ή απαγό¬ 
ρευση. 

ε. Να μην έχει απολυθεί για πειθαρχικό παράπτωμα απο 
την θέση του δημοσίου υπαλλήλου ή υπαλλήλου των ΟΤΑ 
ή ΝΠΔΔ. 

12.2. Για την απόδειξη εκπληρώσεως των παραπάνω 
προϋποθέσεων το προσλαμβανόμενο προσωπικό πρέπει 
να υποβάλει: 

α. Ληξιαρχική πράξη γέννησης. 

β. Πιστοποιητικό στρατολογίας για τους άνδρες. 

γ. Αντίγραφο ποινικού μητρώου. 

δ. Πιστοποιτικό Εισαγγελίας ότι δεν διώκεται ως φυγό¬ 
ποινος ή φυγόδικος. 

ε. Υπεύθυνη δήλωση ότι δεν έχει παραπεμφθεί να δικα¬ 
στεί για κάποια απο τα εξής αδικήματα: κλοπή, ληστεία, 
απάτη, υπεξαίρεση, εκβίαση, πλαστογραφία, απιστία, 
δωροδοκία, καταπίεση, παράβαση καθήκοντος ή άλλο 
παρεμφερές αδίκημα. 

12.3. Θέση εργασίας, όπως αυτές καθορίζονται στον 
παρόντα Οργανισμό Εσωτερικής Υπηρεσίας, δεν μπορεί 
να καταλάβει κανένα πρόσωπο το οποίο δεν έχει τα απαι- 
τούμενα για τη συγκεκριμένη θέση τυπικά και ουσιαστικά 
προσόντα. Στην περίπτωση διακοπής της σύμβασης με 
οποιοδήποτε απασχολούμενο, για όσο χρόνο υπηρέτησε 
ως υπάλληλος, είναι υπεύθυνος για τις πράξεις του οι 
οποίες είναι έγκυρες. 

ΑΡΘΡΟ 13: 

ΤΡΟΠΟΣ ΠΡΟΣΛΗΨΗΣ ΠΡΟΣΩΠΙΚΟΥ 

13.1. Η πρόσληψη του Διευθυντή της ΕΠΙΧΕΙΡΗΣΗΣ γί¬ 
νεται κατόπιν αποφάσεως του Διοικητικού Συμβουλίου 
μετά απο εισήγηση του Προέδρου αυτού. Το υπόλοιπο 
προσωπικό της ΕΠΙΧΕΙΡΗΣΗΣ προσλαμβάνεται με από¬ 
φαση τού Διοικητικού Συμβουλίου μετά απο εισήγηση 
επιτροπής που συγκροτείται με απόφαση του Δ.Σ.. Ολες 
οι προσλήψεις γίνονται μετά από προκήρυξη, εξαιρουμέ- 
νων των μετατάξεων και αποσπάσεων προσωπικού του 
Δήμου Λουτρακιού - Περαχώρας που προβλέπονται από 
τις διατάξεις του Ν. 1069/80 και του παρόντα Ο.Ε.Υ. 

13.2. Προκήρυξη θέσεων: Προκήρυξη για οποιαδήπο¬ 
τε πρόσληψη δημοσιεύεται υποχρεωτικά σε όλες τις ημε¬ 
ρήσιες τοπικές εφημερίδες και προαιρετικά σε δύο (2) 
τουλάχιστον εφημερίδες πανελλήνιας κυκλοφορίας. Οι 
υποψήφιοι, μέσα σε συγκεκριμένο χρονικό διάστημα από 
την ημερομηνία δημοσίευσης της προκήρυξης, το οποίο 
δεν μπορεί να είναι μικρότερο των δέκα (10) ημερών, υπο¬ 


βάλλουν στην ΕΠΙΧΕΙΡΗΣΗ αίτηση στην οποία επισυνά- 
πτουντα καθοριζόμενα απο την προκήρυξη δικαιολογητι- 
κά. 

13.3. Κριτήρια επιλογής υποψηφίων: Κριτήρια επιλο¬ 
γής των υποψηφίων θεωρούνται τα περιγραφόμενα προ¬ 
σόντα στο άρθρο 12 του παρόντος Οργανισμού. Στα πα¬ 
ραπάνω μπορούν να προστίθενται κατά περίπτωση και 
όσα επιπλέον προσόντα κρίνει το Διοικητικό Συμβούλιο 
και τα οποία θα περιλαμβάνονται εκάστοτε στην προκή¬ 
ρυξη. 

13.4. Διαδικασία πρόσκλησης και επιλογής υποψηφίων: 

Με απόφαση του Δ.Σ. καθορίζονται τα ακόλουθα: 

α. Το περιεχόμενο της προκήρυξης για την πλήρωση κε¬ 
νών θέσεων προσωπικού. 

β. Ο τύπος της αίτησης, του βιογραφικού σημειώματος 
και των απαιτούμενων δικαιολογητικών που θα υποβάλ¬ 
λουν οι υποψήφιοι. 

γ. Η επιτροπή αξιολόγησης των υποψηφίων, η οποία θα 
εισηγηθεί προς το Δ.Σ. η οποία έχει και την ευθύνη διαδι¬ 
κασίας πρόσληψης αποτελείται απο πέντε (5) μέλη έκτων 
οποίων τα τρία (3) είναι μέλη του Δ.Σ. της ΕΠΙΧΕΙΡΗΣΗΣ. 
Τα άλλα 2 μέλη είναι ο Διευθυντής της ΕΠΙΧΕΙΡΗΣΗΣ και 
ο υπεύθυνος του τμήματος όπου πρόκειται να ενταχθεί ο 
προσλαμβανόμενος. 

Η επιτροπή αξιολόγησης εισηγείται τον πίνακα επιτυ¬ 
χίας στο Δ.Σ. το οποίο και αποφασίζει. 

Ειδικότερα: 

Α. Προσωπικό Ιδιωτικού Δικαίου Αορίστου ή Ορισμένου 
Χρόνου 

Η διαδικασία πρόσληψης του προσωπικού της Επιχεί¬ 
ρησης προβλέπεται από τις διατάξεις του 2527/1997 ή 
όπως ισχύει από τις κείμενες διατάξεις κατά την χρονική 
περίοδο πρόσληψης προσωπικού ΔΕΥΑ. 

Η πρόσληψη του τακτικού διοικητικού προσωπικού, γί¬ 
νεται με τη διαδικασία του άρθρου 18 του Ν.2190/94, 
όπως τροποποιήθηκε και συμπληρώθηκε και ισχύει σήμε¬ 
ρα. 

Η πλήρωση των θέσεων κατά την προαναφερόμενη διά¬ 
ταξη πραγματοποιείται με σειρά προτεραιότητας. 

Για την πλήρωση των ανωτέρω θέσεων δημοσιεύεται 
προκήρυξη στη Εφημερίδα της Κυβερνήσεως (τεύχος 
προκηρύξεων ΑΣΕΠ). 

Περίληψη της προκήρυξης δημοσιεύεται σε δύο τουλά¬ 
χιστον ημερήσιες εφημερίδες των Αθηνών. 

Η προκήρυξη αποστέλλεται πριν τη δημοσίευσή της 
στο ανώτατο Συμβούλιο Επιλογής προσωπικού (ΑΣΕΠ) το 
οποίο οφείλει να την ελέγξει από άποψη νομιμότητας 
εντός δέκα (10) ημερών. 

Αν παρέλθει άπρακτη η προθεσμία των δέκα (10) ημε¬ 
ρών τεκμαίρεται η σύμφωνη γνώμη του ΑΣΕΠ. 

Οι υποψήφιοι κατατάσσονται σε πίνακες προτεραιότη¬ 
τας. 

Η σειρά κατάταξης των υποψηφίων στους πίνακες γίνε¬ 
ται χωριστά, για τις θέσεις των κατηγοριών ΠΕ καιΤΕ, κα¬ 
θώς και για τις θέσεις ΔΕ, σύμφωνα με τις διατάξεις της 
παρ. 4 του άρθρου 18 του Ν. 2190/94, όπως τροποποιή¬ 
θηκε και ισχύει. 

Οι ανωτέρω πίνακες κατάταξης των υποψηφίων απο- 
στέλλονται στο ΑΣΕΠ το οποίο ασκεί έλεγχο αυτεπαγγέλ- 
τως ή κατ’ ένσταση των υποψηφίων. 

Μετά τον έλεγχο η Επιτροπή καταρτίζει: α) τους οριστι- 

κούς πίνακες κατάταξης, β) τους πίνακες αυτών που τελι- 
κώς διορίζονται. 

Οι πίνακες κατάταξης και οι πίνακες των διορισθέντων, 
αποστέλλονται για δημοσίευση στην Εφημερίδα της Κυ- 
βερνήσεως (τεύχος προκηρύξεων ΑΣΕΠ). 

Η πρόσληψη του προσωπικού μπορεί να γίνει αμέσως 
μετά την κατάρτιση των πινάκων κατάταξης των υποψη¬ 
φίων και πριν τον αυτεπάγγελτο ή κατ’ ένσταση έλεγχο 
του ΑΣΕΠ. 

Στην περίπτωση κατά την οποία, μετά το αυτεπάγγελτο 
ή κατ’ ένσταση έλεγχο του ΑΣΕΠ και τη δημοσίευση των 
οριστικών πινάκων, ακυρωθούν οι προσλήψεις, οι οποίες 
έχουν πραγματοποιηθεί, οι προσλαμβανόμενοι, απολύο¬ 
νται. 

Οι απολυόμενοι λαμβάνουντις αποδοχές οι οποίες προ- 
βλέπονται για την απασχόλησή τους μέχρι την ημέρα της 
απόλυσης, χωρίς οποιαδήποτε αποζημίωση από τη αιτία 
αυτή. 

Β. Τεχνικό - Επιστημονικό Προσωπικό - Εργατοτεχνικό 
Προσωπικό 

Η πρόσληψη του τεχνικού - επιστημονικού και εργατο- 
τεχνικού προσωπικού (της κατηγορίας ΥΕ) γίνεται από 
την Επιχείρηση σύμφωνα μετις κατωτέρω αναφερόμενες 
διαδικασίες. 

Η προκήρυξη για την πλήρωση των θέσεων του ανωτέ¬ 
ρω προσωπικού, πριν τη δημοσίευση υποβάλλεται σε 
σχέδιο στο ΑΣΕΠ και εγκρίνεται ή τροποποιείται από αυ¬ 
τό μέσα σε δέκα (10) ημέρες από την υποβολή του. 

Εάν η προθεσμία των δέκα (10) ημερών παρέλθει άπρα¬ 
κτη τεκμαίρεται η σύμφωνη γνώμη του ΑΣΕΠ. 

Η πρόσληψη του προσωπικού αυτού ελέγχεται από το 
ΑΣΕΠ. 

Ο έλεγχος αναφέρεται στην τήρηση των διατάξεων του 
κανονισμού. 

Γ. Ειδικό Επιστημονικό Προσωπικό 

Το ειδικό επιστημονικό προσωπικό προσλαμβάνεται με 
την διαδικασία της συνέντευξης και επιλογής. 

Η επιλογή γίνεται από την παραπάνω επιτροπή 

Η Επιτροπή υποχρεούται να κάνει προκήρυξη της θέ¬ 
σης 

Η προκήρυξη, που συντάσσει η επιτροπή και θα εγκρί¬ 
νει το Διοικητικό Συμβούλιο περιλαμβάνει τουλάχιστον: 

1. Τον καθορισμό και την περιγραφή της θέσης 

2. Τα γενικά και ειδικά προσόντα αυτών που θα εκδηλώ¬ 
σουν ενδιαφέρον 

3. Τα απαιτούμενα δικαιολογητικά που πρέπει να υπο¬ 
βάλλουν οι ενδιαφερόμενοι 

4. Την Προθεσμία μέσα στην οποία πρέπει να υποβλη¬ 
θούν τα δικαιολογητικά. Η προθεσμία ορίζεται σε 20 ημέ¬ 
ρες από την τελευταία δημοσίευση της προκήρυξης. Η 
προκήρυξη δημοσιεύεται σε δύο τουλάχιστον ημερήσιες 
πολιτικές εφημερίδες για 2 τουλάχιστον μέρες οι οποίες 
απέχουν μεταξύ τους χρονικά διαστήματα 8 ημερών. Με¬ 
τά την πάροδο της προθεσμίας υποβολής των δικαιολο- 
γητικών, η επιτροπή συγκεντρώνει τις αιτήσεις των ενδια¬ 
φερομένων, εξετάζει την πληρότητα των τυπικών προϋ¬ 
ποθέσεων και με ατομικές προσκλήσεις καλεί, όσους από 
τους ενδιαφερομένους κρίνει ότι κατ’ αρχήν μπορούν να 
ανταποκριθούν στις απαιτήσεις της Επιχείρησης σε προ¬ 
σωπική συνέντευξη. 

5. Κριτήρια επιλογής 

Ως κριτήρια επιλογής των υποψηφίων θεωρούνται τα ει¬ 
δικά (υποχρεωτικά) και ιδιαίτερα (προαιρετικά) προσόντα 


που προβλέπονται από τον παρόντα (άρθρο 11), λαμβα- 
νομένων υπόψη των διατάξεων του Ν. 2527/1997. 

6. Πίνακας επιτυχόντων 

Μετά το τέλος των κατά της παρ. 1 προσωπικών συνε¬ 
ντεύξεων των ενδιαφερομένων καταρτίζεται από την επι¬ 
τροπή πίνακας στον οποίο φαίνεται η σειρά επιτυχίας κά¬ 
θε υποψηφίου. Η επιλογή γίνεται με βάση τον πίνακα αυ¬ 
τό και τη σειρά προτεραιότητας των υποψηφίων. 

Η σειρά επιλογής του προσωπικού γίνεται σύμφωνα με 
τον πίνακα κατάταξης κατά τα ειδικότερα οριζόμενα στο 
Ν. 2527/1997. 

Ο αριθμός των προσλαμβανομένων δεν επιτρέπεται να 
υπερβαίνει τον αριθμό των θέσεων για τις οποίες έγινε η 
προκήρυξη. 

13.5. Κοινοποίηση αποτελεσμάτων: Με απόφαση του 
Προέδρου της ΕΠΙΧΕΙΡΗΣΗΣ διορίζονται οι επιτυχόντες 
υποψήφιοι και ορίζεται η θέση την οποία καταλαμβάνουν 
και η ημερομηνία κατά την οποία πρέπει να παρουσια¬ 
στούν για την ανάληψη της εργασίας. Η απόφαση κοινο¬ 
ποιείται στους επιτυχόντες με συστημένη ταχυδρομική 
επιστολή, στην οποία έχει επισυναφθεί και η απόφαση του 
Διοικητικού Συμβουλίου της ΕΠΙΧΕΙΡΗΣΗΣ στην οποία 
καθορίζονται οι αποδοχές των εργαζομένων. Η έναρξη 
της σύμβασης εργασίας λογίζεται με την ανάληψη υπη¬ 
ρεσίας από τον προσλαμβανόμενο. 

Τυχόν ενστάσεις υποβάλλονται στον Πρόεδρο του Δ.Σ. 
εντός δέκα (10) ημερώναποτηνημερομηνίαέκδοσηςτων 
αποτελεσμάτων. Για τις ενστάσεις αποφαίνεται το Δ.Σ. 
της ΕΠΙΧΕΙΡΗΣΗΣ. 

13.6. Ανάκληση πρόσληψης: Η πρόσληψη ανακαλείται 
σε περίπτωση που ο προσληφθείς δεν παρουσιαστεί αδι¬ 
καιολόγητα στην εργασία του κατά την καθορισμένη ημε¬ 
ρομηνία ή στην περίπτωση που ο προσληφθείς δεν απο¬ 
δεχθεί αυτήν ρητώς. Στην περίπτωση αυτή με απόφαση 
του Δ.Σ. την θέση καταλαμβάνει ο πρώτος αναπληρωμα¬ 
τικός απο τον πίνακα των επιτυχόντων ή μπορεί να επανα- 
ληφθεί η διαδικασία, εφόσον προβλέπεται στην προκή¬ 
ρυξη. 

13.7. Δοκιμαστική υπηρεσία: Ο προσλαμβανόμενος με 
σύμβαση εργασίας αορίστου χρόνου διανύει δοκιμαστική 
υπηρεσία ενός (1) έτους κατά την διάρκεια της οποίας 
μπορεί να απολυθεί ύστερα από αιτιολογημένη απόφαση 
του Διοικητικού Συμβουλίου. Μέσα σε ένα μήνα από τη 
συμπλήρωση της δοκιμαστικής υπηρεσίας, το Διοικητικό 
Συμβούλιο είναι υποχρεωμένο να αποφανθεί αν ο προ¬ 
σληφθείς είναι κατάλληλος για την συνέχιση της παροχής 
των υπηρεσιών του. Αν ο προσληφθείς δεν κριθεί κατάλ¬ 
ληλος, το Διοικητικό Συμβούλιο κατόπιν αποφάσεως τον 
απολύει τηρουμένων των διατάξεων της εργατικής νομο¬ 
θεσίας. 

13.8. Με βάση τις διατάξεις του άρθρου 7 του Ν. 
1069/80 και όπως αυτές ισχύουν, το υπηρετούν προσωπι¬ 
κό στο Δήμο Λουτρακιού - Περαχώρας / Διεύθυνση Περι- 
βάλλοντνος (Διευθυντής, προσωπικό Υπηρεσίας Υδρευ¬ 
σης) , δύναται να καταλάβει οποιαδήποτε θέση προβλέ- 
πεται στον παρόντα Ο.Ε.Υ. σύμφωνα μετά παρακάτω: 

α. Το ανωτέρω υπηρετούν προσωπικό, με σχέση εργα¬ 
σίας ιδιωτικού δικαίου, καθίσταται από της συστάσεως 
της ΕΠΙΧΕΙΡΗΣΗΣ προσωπικό αυτής με την ίδια σχέση 
που υπηρετεί στο Δήμο και καταλαμβάνει αντίστοιχες θέ¬ 
σεις από τις προβλεπόμενες υπό του παρόντος Ο.Ε.Υ. 




23766 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β. Το ανώτερο μόνιμο τακτικό προσωπικό, μπορεί να με¬ 
ταταχθεί στην ΕΠΙΧΕΙΡΗΣΗ με τις θέσεις τις οποίες κατέ¬ 
χει στο Δήμο, μετά από αίτησή του και από απόφαση του 
αρμόδιου Υπηρεσιακού Συμβουλίου του Νομού Κοριν¬ 
θίας, διεπομένου ως προς όλες τις υπηρεσιακές του με¬ 
ταβολές και δικαιώματα υπό των εκάστοτε ισχυουσών ει- 
δικώνπερίτου προσωπικού τούτου διατάξεωντωνΔήμων 
(Ο.Τ.Α.). 

γ. Το ανωτέρω μόνιμο τακτικό προσωπικό, μπορεί με αί¬ 
τησή του να αποσπάται στην ΕΠΙΧΕΙΡΗΣΗ, με απόφαση 
του αρμόδιου για διορισμό οργάνου και σύμφωνη γνώμη 
του Διοικητικού Συμβουλίου της ΕΠΙΧΕΙΡΗΣΗΣ, για διά¬ 
στημα μέχριπέντε (5) έτη. Η απόφαση αυτή μπορεί να πα- 
ραταθεί για άλλα πέντε (5) έτη, με την ίδια διαδικασία. Οι 
αποδοχές και οι ασφαλιστικές εισφορές του αποσπώμε- 
νου αυτού προσωπικού βαρύνουν την ΕΠΙΧΕΙΡΗΣΗ. 

13.9. Στην ΔΕΥΑΛΠ δύναται να μεταταγεί και προσω¬ 
πικό που υπηρετεί σε άλλες Δημοτικές Επιχειρήσεις του 
Δήμου με σύμβαση αορίστου χρόνου, σύμφωνα με τις 
ισχύουσες διατάξεις. 

ΑΡΘΡΟ 14: 

ΛΥΣΗ ΤΗΣ ΣΥΜΒΑΣΗΣ ΕΡΓΑΣΙΑΣ 

14.1. Η σύμβαση εργασίας των εργαζομένων στην ΕΠΙ¬ 
ΧΕΙΡΗΣΗ λύεται: 

• Με καταγγελία της σύμβασης εκ μέρους του εργαζό¬ 
μενου. 

• Με καταγγελία της σύμβασης εκ μέρους της ΔΕΥ- 
ΑΛΠ. 

• Αυτοδίκαια με την συμπλήρωση των προϋποθέσεων 
συνταξιοδότησης που ο νόμος ορίζει. 

• Μετην αδικαιολόγητη ή αυθαίρετη απουσία, έστω και 
μικρότερη απο 5 ημέρες, που γίνεται όμως κατ’ επανάλη¬ 
ψη. Η περίπτωση αυτή μπορεί να θεωρηθεί βασικός λό¬ 
γος για καταγγελία της σύμβασης εργασίας απάτην ΕΠΙ¬ 
ΧΕΙΡΗΣΗ. 

14.2. Η καταγγελία της σύμβασης εκ μέρους του εργα¬ 
ζόμενου ή της ΕΠΙΧΕΙΡΗΣΗΣ γίνεται σύμφωνα με τις δια¬ 
τάξεις της κείμενης εργατικής νομοθεσίας και σύμφωνα 
με τους όρους που προβλέπονται απο την ατομική σύμ¬ 
βαση εργασίας. 

14.3. Η καταγγελία της σύμβασης από μέρουςτης ΕΠΙ¬ 
ΧΕΙΡΗΣΗΣ ενεργείται με απόφαση του Διοικητικού Συμ¬ 
βουλίου ή του Προέδρου του Δ.Σ. της ΕΠΙΧΕΙΡΗΣΗΣ και 
γνωστοποιείται στο Δ.Σ.. 

ΑΡΘΡΟ 15: 

ΚΑΘΗΚΟΝΤΑ ΚΑΙ ΥΠΟΧΡΕΩΣΕΙΣ ΤΟΥ ΠΡΟΣΩΠΙΚΟΥ 

15.1. Κάθε εργαζόμενος της ΕΠΙΧΕΙΡΗΣΗΣ έχει υπο¬ 
χρέωση και καθήκον να εκτελεί την εργασία που του ανα¬ 
τίθεται με επιμέλεια και ευσυνειδησία, ώστε η ΕΠΙΧΕΙ¬ 
ΡΗΣΗ να προσφέρει στους δημότες υψηλής ποιότητας 
υπηρεσίες. Τα καθήκοντα του προσωπικού είναι αυτά που 
συνοπτικά καθορίζονται στον παρόντα Οργανισμό για κά¬ 
θε εργαζόμενο και αυτά που ορίζονται από τον άμεσο 
Προϊστάμενό του καθώς και από τους ιεραρχικά ανώτε¬ 
ρους Προϊσταμένους. 

15.2. Το προσωπικό οφείλει να προσέρχεται στην εργα¬ 
σία του εγκαίρως με τρόπο ώστε να βρίσκεται στη θέση 
του κατά την ώρα έναρξηςτης εργασίας του που ορίζεται 
με απόφαση του Δ.Σ. 


Το προσωπικό οφείλει, εισερχόμενο για εργασία, να 
αποδεικνύει την παρουσία του με τον τηρούμενο απάτην 
ΕΠΙΧΕΙΡΗΣΗ τρόπο. Το ίδιο μπορεί να ισχύσει και κατά 
την λήξη της εργασίας με απόφαση του Διοικητικού Συμ¬ 
βουλίου για ορισμένες κατηγορίες του προσωπικού. Κά¬ 
θε παράλειψη δήλωσης προσέλευσης ή αποχώρησης συ¬ 
νεπάγεται πειθαρχική δίωξη του παραβάτη. Επίσης απα¬ 
γορεύεται η δήλωση προσέλευσης ή αποχώρησης από 
άλλο πρόσωπο. Η παράβαση της διάταξης αυτής επειδή 
περιέχει δόλο, εκτός των πειθαρχικών κυρώσεων, συνε¬ 
πάγεται σε περίπτωση υποτροπής και την ποινική δίωξη 
των παραβατών. 

15.3. Η αδικαιολόγητη καθυστέρηση και η κατ’ επανά¬ 
ληψη συνεχής αυθαίρετη απουσία του εργαζόμενου από 
την ΕΠΙΧΕΙΡΗΣΗ, αποτελεί σοβαρό παράπτωμα, το οποίο 
πληντης περικοπής των αντιστοίχων ημερομισθίων συνε¬ 
πάγεται και την επιβολή των προβλεπόμενων από τον πα¬ 
ρόντα Οργανισμό Εσωτερικής Υπηρεσίας ποινών και την 
άσκηση κάθε νόμιμου δικαιώματος απάτην ΕΠΙΧΕΙΡΗΣΗ, 
ακόμη και αυτό της καταγγελίας της σύμβασης με υπαι¬ 
τιότητα του εργαζόμενου. 

15.4. Κάθε εργαζόμενος στην ΕΠΙΧΕΙΡΗΣΗ υποχρεού- 
ται να αναγγέλει εντός της αυτής ημέρας στην υπηρεσία 
κάθε κώλυμα για παροχή εργασίας ή σε περίπτωση πραγ¬ 
ματικής και εξακριβωμένης αδυναμίας να ειδοποιήσει το 
αργότερο μέχριτο μεσημέριτης επόμενης μέρας, αλλιώς 
θεωρείται ότι απούσιασε αδικαιολόγητα. 

Αν το κώλυμα οφείλεται σε ασθένεια, ο εργαζόμενος 
οφείλει να προσκομίσει στο διοικητικό γραφείο βεβαίωση 
ιατρούτου οικείου ασφαλιστικού οργανισμού, στην οποία 
θα πιστοποιείται η ανικανότητα για εργασία όπως και η πι¬ 
θανή διάρκεια της ασθένειας. 

Ως βραχείας διάρκειας ασθένεια θεωρείται αυτή που 
διαρκεί συνεχώς ή κατά περιοδικά διαστήματα, των οποί¬ 
ων το σύνολο δεν υπερβαίνει μέσα στο ίδιο ημερολογια¬ 
κό έτος: τις 30 ημέρες για τον απασχολούμενο μέχρι 4 
χρόνια, τους 3 μήνες για τον απασχολούμενο από 4 έως 
15 χρόνια, τους 6 μήνες για τον απασχολούμενο πλέον 
των 15 ετών. 

Μετά την παρέλευση των παραπάνω χρονικών ορίων, 
η σύμβαση μπορεί να θεωρηθεί ότι λύθηκε από τον απου- 
σιάζοντα εργαζόμενο. 

15.5. Με την προϋπόθεση ότι δεν γίνεται κατάχρηση του 
διευθυντικού δικαιώματος και ανάλογα με τις ανάγκες 
που παρουσιάζονται στην ΕΠΙΧΕΙΡΗΣΗ, ο Διευθυντής 
μπορεί να δώσει εντολή σε οποιονδήποτε εργαζόμενο, 
για την εκτέλεση και άλλης συμπληρωματικής εργασίας 
προσφέροντας υπηρεσίες συναφείς με την ειδικότητα και 
τα προσόντα του. Η παραπάνω εντολή δεν έχει χρονικά 
περιθώρια και αφήνεται στην κρίση του Διευθυντή της 
ΕΠΙΧΕΙΡΗΣΗΣ. Στην περίπτωση που ο εργαζόμενος αρ- 
νηθεί την εκτέλεση της παραπάνω συμπληρωματικής ερ¬ 
γασίας αποφασίζει σχετικά το Διοικητικό Συμβούλιο. 

15.6. Ολο το προσωπικό πρέπει να γνωρίζει τις διατά¬ 
ξεις του παρόντος Οργανισμού Εσωτερικής Υπηρεσίας, 
καθώς και τις οδηγίες και εγκυκλίους της ΕΠΙΧΕΙΡΗΣΗΣ, 
που αναφέρονται στα καθήκοντα και τις υποχρεώσεις 
του. Δεν μπορεί κανείς εργαζόμενος να επικαλεσθεί 
άγνοια του παρόντος Οργανισμού. 

15.7. Κάθε εργαζόμενος θα πρέπει να συμπεριφέρεται 
στους συναδέλφους του με ευγένεια και με πνεύμα συνα- 

δελφικής συνεργασίας για την εξυπηρέτηση των συμφε- 
ρόντωντης ΕΠΙΧΕΙΡΗΣΗΣ. Θα πρέπει να εξετάζει με προ¬ 
θυμία και να μεριμνά για την κατά το δυνατόν ταχύτερη 
ικανοποίηση των αιτημάτων των συναλλασσομένων με 
την ΕΠΙΧΕΙΡΗΣΗ. 

15.8. Οι κατά τις εκάστοτε κείμενες διατάξεις επί του 
προσωπικού των ΟΤΑ αρμοδιότητες Δημάρχου ασκού¬ 
νται προκειμένου περί του προσωπικού της παρ. 13.8.β 
και 13.8.γ του παρόντος Ο.Ε.Υ., υπό του Προέδρου του 
Δ.Σ. της ΕΠΙΧΕΙΡΗΣΗΣ. 

ΑΡΘΡΟ 16: 

ΥΠΕΡΩΡΙΑΚΗ ΑΠΑΣΧΟΛΗΣΗ ΠΡΟΣΩΠΙΚΟΥ 

Επιτρέπεται η υπερωριακή απασχόληση του προσωπι¬ 
κού για την αντιμετώπιση επειγουσών ή έκτακτων ανα¬ 
γκών, εφαρμοζομένων των ισχυουσών διατάξεων της ερ¬ 
γατικής νομοθεσίας. Η υπερωριακή απασχόληση αποφα- 
σίζεται: 

α. Από τον υπεύθυνο του τμήματος στο οποίο ανήκει ο 
εργαζόμενος μέχρι τις είκοσι (20) ώρες στη διάρκεια του 
μήνα. 

β. Από τον Διευθυντή της ΕΠΙΧΕΙΡΗΣΗΣ για τις επόμε¬ 
νες είκοσι (20) ώρες ανά μήνα. 

γ. ΑπότοΔ.Σ. της ΕΠΙΧΕΙΡΗΣΗΣ γιαπέραντων σαράντα 
(40) ωρών ανά μήνα, μετά από εισήγηση του Διευθυντή. 

τηρουμένωντων διατάξεων της εργατικής νομοθεσίας. 

ΑΡΘΡΟ 17: 

ΑΔΕΙΕΣ ΠΡΟΣΩΠΙΚΟΥ ΚΑΙ ΧΡΟΝΟΣ ΕΡΓΑΣΙΑΣ 

17.1. Για τις άδειες προσωπικού και το χρόνο εργασίας 
ισχύουν οι διατάξεις της εργατικής νομοθεσίας. 

17.2 Οι άδειες απουσίας διακρίνονται σε: 

α. Κανονικές 

Στους εργαζόμενους της ΕΠΙΧΕΙΡΗΣΗΣ χορηγούνται 
άδειες όπως καθορίζεται κάθε φορά από τη σχετική νο¬ 
μοθεσία και τις αποφάσεις του Υπουργείου Εργασίας με 
τρόπο που να επιτρέπει την κανονική και εύρυθμη λει¬ 
τουργία της ΕΠΙΧΕΙΡΗΣΗΣ. Η άδεια μπορεί να ανακληθεί 
για ειδικούς λόγους ανάλογα με τις ανάγκες της ΕΠΙΧΕΙ¬ 
ΡΗΣΗΣ. Οι κανονικές άδειες είναι υποχρεωτικές για το 
προσωπικό της ΕΠΙΧΕΙΡΗΣΗΣ. Εργαζόμενος που από δι¬ 
κή του ευθύνη δεν πήρε την κανονική του άδεια μέχρι την 
31η Δεκεμβρίου κάθε έτους, δεν μπορεί να μεταφέρει την 
άδειά του στο επόμενο έτος, ούτε να αποζημιωθεί σε χρή¬ 
μα. 

β. Για λόγους ασθένειας 

• Τα σχετικά θέματα με την απουσία των εργαζόμενων 
από την εργασία τους λόγω ασθένειας, ρυθμίζονται από 
τις διατάξεις της εργατικής νομοθεσίας και τη Συλλογική 
Σύμβαση Εργασίας. 

• Οι εργαζόμενοι της Επιχείρησης οφείλουν σε περί¬ 
πτωση ασθένειας τους να τηρούν την ακόλουθη διαδικα¬ 
σία: 

Να ενημερώνουν αυθημερόν και πάντως χωρίς υπαίτια 
καθυστέρηση τον υπεύθυνο του αντίστοιχου τμήματος, ο 
οποίος είναι υπεύθυνος να ενημερώσει στη συνέχεια την 
Γ ραμματεία Προσωπικού. 

Μετά το πέρας της ασθένειας του εργαζομένου και με 
την επιστροφή του στην εργασία, να προσκομίζουν στο 
Λογιστήριο τα δικαιολογητικά στοιχεία που χορήγησε ο 
αρμόδιος ασφαλιστικός φορέας ή εάν αυτό δεν καθίστα¬ 
ται δυνατό, δικαιολογητικά από νοσοκομείο ή ιδιώτη για¬ 


τρό βάση των οποίων να πιστοποιείται η ασθένεια του ερ¬ 
γαζομένου. 

Η Επιχείρηση δεν υποχρεώνεται να λάβει υπόψη τις 
γνωματεύσεις και βεβαιώσεις ιδιωτών γιατρών, εκτός της 
περίπτωσης εργαζομένων που δεν έχουν ακόμη νόμιμα 
ασφαλιστεί ή αδυνατούν από δικαιολογημένη αιτία ή 
σπουδαίο λόγο να προσφύγουν στις υπηρεσίες του 
ασφαλιστικού οργανισμού. Η Επιχείρηση μπορεί να συμ¬ 
βάλλεται με ειδικό γιατρό εργασίας για την τήρηση των 
κανόνων υγιεινής και ασφάλειας στην εργασία, καθώς και 
την παρακολούθηση των ασθενειών των εργαζομένων. 

• Σε κάθε περίπτωση η καταβολή των αποδοχών στους 
εργαζομένους κατά την περίοδο της ασθένειάς τους γί¬ 
νεται με βάση την ισχύουσα νομοθεσία όπως ορίζεται από 
τα άρθρα 657,658 του Αστικού Κώδικα, η οποία και εφαρ¬ 
μόζεται απαρέγκλιτα σε κάθε ανάλογη περίπτωση. 

• Στην περίπτωση που δεν έχει ενημερωθεί η Επιχείρη¬ 
ση για την ασθένεια εργαζομένου της και δεν προσκομί¬ 
σει αυτός δικαιολογητικά στοιχεία της ασθένειάς του με¬ 
τά το πέρας αυτής (της ασθένειας) και με την επάνοδο 
του στην εργασία, θεωρείται αδικαιολογήτως απών και οι 
αποδοχές που αντιστοιχούν στις μέρες απουσίας του 
αφαιρούνται από τις μηνιαίες αποδοχές του. 

Επιπρόσθετα τονίζεται ότι η αδικαιολόγητη απουσία 
των εργαζομένων από την εργασία τους αποτελεί πει¬ 
θαρχικό παράπτωμα. 

Το Δ.Σ. της Επιχείρησης με απόφασή του μπορεί να χο¬ 
ρηγήσει άδεια απουσίας για λόγους υγείας χωρίς αποδο¬ 
χές για διάστημα μέχρι δεκαοκτώ (18) μηνών. Στην περί¬ 
πτωση αυτή δεν καταγγέλλεται η σύμβαση εργασίας, 
εφόσον αυτό απαιτεί η κατάσταση υγείας του εργαζόμε¬ 
νου που πιστοποιείται από την αρμόδια επιτροπή του 
ασφαλιστικού φορέα του. 

Το Δ.Σ. της ΕΠΙΧΕΙΡΗΣΗΣ μπορεί να υποχρεώσει τον 
εργαζόμενο να εξετασθεί από γιατρό της επιλογής του 
για να δημιουργήσει δική του άποψη. 

γ. Γ ια λόγους εγκυμοσύνης 

Γ ια τις εργαζόμενες μητέρες η συνολική διάρκεια της 
άδειας τοκετού ορίζεται στους τέσσερις (4) μήνες συνο¬ 
λικά, από τους οποίους οι δύο (2) χορηγούνται υποχρεω¬ 
τικά πριν από την πιθανή ημερομηνία του τοκετού και οι 
υπόλοιποι δύο (2) μετά τον τοκετό. Σε περίπτωση που ο 
τοκετός είναι πρόωρος η συνολική άδεια κυήσεως και λο¬ 
χείας, δεν μπορεί να είναι μικρότερη των τεσσάρων μη¬ 
νών. Οι αποδοχές καθρίζονται σύμφωνα με την εργατική 
νομοθεσία. 

Οι μητέρες εργαζόμενες της ΕΠΙΧΕΙΡΗΣΗΣ δικαιούνται 
αδείας μητρότητας για τα δύο (2) πρώτα χρόνια από τον 
τοκετό, δηλαδή εργάζονται με μειωμένο ωράριο εργα¬ 
σίας κατά δύο (2) ώρες την ημέρα και για τα επόμενα δύο 
(2) χρόνια με μειωμένο ωράριο κατά μία (1) ώρα την ημέ¬ 
ρα. 

δ. Χωρίς αποδοχές 

Ο Διευθυντής μπορεί μετά από γνώμη του αρμόδιου 
Υπευθύνου Τμήματος να χορηγεί άδειες χωρίς αποδοχές 
διάρκειας μέχρι πέντε (5) ημέρες, για πραγματικά σοβα¬ 
ρούς λόγους και μετά από γραπτή αίτηση του ενδιαφε¬ 
ρομένου. Σε περίπτωση άρνησης του Διευθυντή ο εργα¬ 
ζόμενος δικαιούται να ζητήσει την άδεια απουσίας του 
απότονΠρόεδροτουΔ.Σ.που μπορεί να χορηγήσει άδεια 
χωρίς αποδοχές μέχρι και δέκα (10) ημέρες. Αδειες άνευ 
αποδοχών και για χρονικό διάστημα πέραν των δέκα (10) 

ημερών και για σοβαρούς λόγους μπορεί να χορηγήσειτο 
Δ.Σ. με απόφασή του. 

ε. Ειδικές 

• Ειδικές άδειες που χορηγεί η ΕΠΙΧΕΙΡΗΣΗ πέραντης 
κανονικής και των αδειών για λόγους υγείας, εγκυμοσύ¬ 
νης κ.λπ. είναι: 

• Στους συνδικαλιστές χορηγείται άδεια απουσίας με 
πλήρεις αποδοχές σύμφωνα με το Ν. 1264/82 άρθρο 17. 

• Σε περίπτωση γάμου χορηγείται στον εργαζόμενο 
άδεια για απουσία πέντε (5) ημερών με πλήρεις αποδοχές 
ύστερα από απόφαση του Διευθυντή. 

• Άδεια δύο (2) ημερών λόγω θανάτου συγγενούς α’ και 
β’ βαθμού εξ αίματος ή αγχιστείας για τους διαμένοντες 
σε απόσταση μέχρι 100 χιλιόμετρα από τον τόπο του θα¬ 
νάτου, τριών (3) ημερών για του διαμένοντες σε απόστα¬ 
ση από 100 μέχρι 400 χιλιόμετρα και τεσσάρων (4) ημε¬ 
ρών για πάνω από 400 χιλιόμετρα ή νησιά εκτός του νομού 
διαμονής τους. 

• Σε περίπτωση τοκετού συζύγου εργαζόμενου δύο (2) 
ημέρες. 

• Αδεια απουσίας γονέων από την εργασία, μέχρι τέσ¬ 
σερις (4) ημέρες το έτος προκειμένου να ενημερώνονται 
για την πορεία της εκπαίδευσης των παιδιών τους. Σε κά¬ 
θε πάντως περίπτωση πρέπει να προσκομισθούν τα σχε¬ 
τικά πιστοποιητικά. 

• Στους σπουδαστές ή φοιτητές που μετέχουν σε τμη¬ 
ματικές ή πτυχιακές εξετάσεις ανωτέρων ή ανωτάτων 
σχολών χορηγούνται άδειες συνολικής διάρκειας μέχρι 
δεκαπέντε (15) ημέρες το έτος και για όσα είναι τα έτη 
σπουδώντης Σχολής, αυξημένα κατά δύο, μετά από από¬ 
φαση του Δ.Σ. της ΕΠΙΧΕΙΡΗΣΗΣ. 

• Στην ονομαστική εορτή του εργαζόμενου χορηγείται 
άδεια μίας ημέρας από τον Διευθυντή. 

στ. Ολιγόωρης απουσίας 

Ολιγόωρες άδειες απουσίας κατά τη διάρκεια της ερ¬ 
γασίας μπορεί να χορηγήσει ο υπεύθυνος τμήματος που 
ανήκει ο εργαζόμενος, για σοβαρούς λόγους, κατά την 
κρίση του. 

ζ. Εκπαιδευτικές 

Επίσης μπορεί να χορηγούνται στους εργαζόμενους 
εκπαιδευτικές άδειες σύμφωνα με ειδική πολιτική που κα¬ 
θορίζει η ΕΠΙΧΕΙΡΗΣΗ για την επιμόρφωση των εργαζο¬ 
μένων. Η χορήγηση εκπαιδευτικής άδειας μέχρι ενός (1) 
μηνός με αποδοχές γίνεται με απόφαση του Διευθυντή, 
ενώ μέχρι ενός (1) έτους με απόφαση του Δ.Σ. της ΕΠΙ¬ 
ΧΕΙΡΗΣΗΣ, μετά από σχετική εισήγηση του Διευθυντή και 
γνώμη των Υπευθύνων Τμημάτων, αφού ο εκπαιδευόμε¬ 
νος αναλάβει την υποχρέωση να παραμείνει για εργασία 
στην ΔΕΥΑΛΠ πενταπλάσιο διάστημα από την άδειά του. 
Σε περίπτωση μη εκπλήρωσης του τελευταίου όρου ή μη 
λήψης πιστοποιητικού επιτυχούς παρακολούθησης του 
εκπαιδευτικού προγράμματος, απαιτείται η επιστροφή 
των αποδοχών που χορηγήθηκαν κατά τη διάρκεια της εκ¬ 
παιδευτικής άδειας. 

Στην περίπτωση που ο εργαζόμενος υπερβεί αδικαιο¬ 
λόγητα τη διάρκεια της εκπαιδευτικής άδειας που του χο¬ 
ρηγήθηκε, σύμφωνα με την παραπάνω παράγραφο, θεω¬ 
ρείται ότι απουσιάζει αδικαιολόγητα. 

17.3. Στην περίπτωση που ο εργαζόμενος υπερβεί αδι¬ 
καιολόγητα τη διάρκεια της άδειας που του χορηγήθηκε 
σύμφωνα με τις παραπάνω παραγράφους, ο εργαζόμε¬ 


νος θεωρείται ότι απουσιάζει αδικαιολόγητα, οπότε ισχύ¬ 
ουν οι σχετικές διατάξεις του παρόντος Οργανισμού. 

ΑΡΘΡΟ 18: 

ΜΗΤΡΩΟ ΚΑΙ ΣΥΣΤΗΜΑ ΑΞΙΟΛΟΓΗΣΗΣ ΠΡΟΣΩΠΙΚΟΥ 

18.1. Για όλο το προσωπικό τηρείται, από την Γραμμα- 
τεία Προσωπικού μητρώο που περιλαμβάνει άλατα ανα¬ 
γκαία στοιχεία που αφορούν την υπηρεσιακή κατάσταση 
των εργαζομένων όπως: 

α. Όνομα, επώνυμο, πατρώνυμο, χρονολογία και τόπο 
γέννησης, ημερομηνία γάμου, χρονολογία γέννησης των 
παιδιών, διεύθυνση κατοικίας και τηλέφωνο. 

β. Την απόφαση πρόσληψης, τα τυπικά προσόντα, την 
ειδικότητα, τις θέσεις στις οποίες τοποθετήθηκε κατά 
καιρούς, καθώς και τις αποφάσεις οικονομικής προαγω¬ 
γής και τις χορηγηθείσες έκτακτες αποδοχές. 

γ. Τις κάθε είδους άδειες που χορηγήθηκαν στον εργα¬ 
ζόμενο καθώς και τις τυχόν επιβληθείσες ηθικές αμοιβές 
και πειθαρχικές ποινές. 

δ. Το σύνολο των αποδοχών που λαμβάνει ο εργαζόμε¬ 
νος μετά από κάθε οικονομική μεταβολή. 

ε. Τις ετήσιες εκθέσεις αξιολόγησης. 

18.2. Η αξιολόγηση του προσωπικού γίνεται μία φορά 
το χρόνο με την μέθοδο της βαθμολόγησης κριτηρίων. Τα 
κριτήρια αυτά συνοδεύονται από συντελεστές βαρύτη¬ 
τας, οι οποίοι διαφοροποιούνται ανάλογα με την θέση ερ¬ 
γασίας και καθορίζονται με απόφαση του Δ.Σ. μετά από ει¬ 
σήγηση του Διευθυντή. Τα κριτήρια αξιολόγησης είναι: 

• Καλή γνώση της εργασίας 

• Προθυμία και πρωτοβουλία 

• Αποτελεσματικότητα 

• Συνεργασιμότητα και συλλογικότητα 

• Συνέπεια και επιμέλεια 

18.3. Μία φορά το χρόνο οι υπεύθυνοι τμημάτων συ¬ 
ντάσσουν έκθεση αξιολόγησης των εργαζομένων. Η έκ¬ 
θεση για την υπηρεσιακή δράση και επίδοση των υπευθύ¬ 
νων τμημάτων συντάσσεται σε πρώτο βαθμό από τον Δι¬ 
ευθυντή και σε δεύτερο από τον Πρόεδρο του Δ.Σ. Τέλος 
η έκθεση για τον Διευθυντή της ΕΠΙΧΕΙΡΗΣΗΣ συντάσσε- 
ται από τον Πρόεδρο του Δ.Σ. και υποβάλλεται στο Δ.Σ. 
για έγκριση. 

Αντίγραφο της έκθεσης για την υπηρεσιακή δράση και 
επίδοση του κάθε εργαζόμενου τίθεται σε γνώση του, το 
υπογράφει και παράλληλα μπορεί να αναγράψει τις από¬ 
ψεις του σε αυτό. 

ΑΡΘΡΟ 19: 

ΠΕΙΘΑΡΧΙΚΑ ΠΑΡΑΠΤΩΜΑΤΑ 

19.1. Πειθαρχικό παράπτωμα συνιστά κάθε υπαίτια 
πράξη ή παράλειψη εργαζομένου, που αποτελεί παράβα¬ 
ση υπηρεσιακού καθήκοντος ή αντίκειται στην υπηρεσια¬ 
κή τάξη ή είναι επιζήμια στα συμφέροντα της ΕΠΙΧΕΙ¬ 
ΡΗΣΗΣ. 

Το υπηρεσιακό καθήκον των εργαζομένων και οι υπο¬ 
χρεώσεις που απορρέουν από αυτό, προσδιορίζονται 
από: 

• Τις διατάξεις της κείμενης νομοθεσίας. 

• Τις διατάξεις του παρόντος Οργανισμού Εσωτερικής 
Υπηρεσίας. 

• Τις εντολές, εγκυκλίους και οδηγίες της ΕΠΙΧΕΙ¬ 
ΡΗΣΗΣ και των αρμοδίων οργάνων της. 

• Τους κανόνες ασφαλείας στην εκτέλεση εργασίας. 

• Τιςτυχόν συμφωνίες μεταξύ ΕΠΙΧΕΙΡΗΣΗΣ και εργα¬ 
ζομένων. 

• Την ατομική σύμβαση εργασίας μεταξύ της ΕΠΙΧΕΙ¬ 
ΡΗΣΗΣ και του εργαζομένου. 

• Την φύση της εργασίας κάθε ειδικότητας και θέσης 
εργασίας. 

• Τους κανόνες της επιστήμης και της τέχνης. 

• Την καλή πίστη και τον κοινωνικό σκοπό που εκτελεί η 
ΕΠΙΧΕΙΡΗΣΗ. 

Παραπτώματα που δεν προβλέπονται ρητά από τον πα¬ 
ρόντα Οργανισμό κατατάσσονται σε μία από τις πλησιέ- 
στερες ανάλογες ή παρεμφερείς περιπτώσεις των παρα¬ 
πτωμάτων που προβλέπονται στον παρόντα Οργανισμό 
και στη νομοθεσία. 

19.2. Κάθε πειθαρχικό παράπτωμα τιμωρείται ανάλογα 
με την σοβαρότητά του σύμφωνα με τις διατάξεις αυτού 
του Οργανισμού. 

19.3. Ενδεικτικά πειθαρχικά παραπτώματα είναι: 

α. Η αναξιοπρεπής και ανάρμοστη συμπεριφορά και 
διαγωγή μέσα στην ΕΠΙΧΕΙΡΗΣΗ ή έξω από αυτήν, τόσο 
απέναντι στους συναδέλφους όσο και απέναντι σε τρί¬ 
τους. 

β. Η αδιαφορία, η αμέλεια, η ατελής εκτέλεση, η αδικαι¬ 
ολόγητη αποχή ή και η άρνηση εκτέλεσης της εργασίας 
που του έχει ανατεθεί. 

γ. Η φθορά από εγκατάλειψη ή κακή χρήση και η απώ¬ 
λεια αντικειμένων/ υλικών/εργαλείων που αποτελούν πε¬ 
ριουσία της ΕΠΙΧΕΙΡΗΣΗΣ, καθώς και η μη έγκαιρη ανα- 
φοράτης φθοράςήτης απώλειας στους Προϊστάμενους. 

δ. Η αποσιώπηση πειθαρχικών παραπτωμάτων των υφι¬ 
σταμένων από τους προϊστάμενους. 

ε. Η παράλειψη της άσκησης του επιβεβλημένου υπη¬ 
ρεσιακού ελέγχου. 

στ. Η υπεξαίρεση ή ιδιόχρηση των περιουσιακών στοι¬ 
χείων της ΕΠΙΧΕΙΡΗΣΗΣ. 

ζ. Η χρησιμοποίηση υπηρεσιακών πληροφοριών που 
γνωρίζει ο υπάλληλος για δικό του όφελος ή για όφελος 
προσώπων που συνδέονται με αυτόν. 

η. Η άμεση ή η έμμεση συμμετοχή σε δημοπρασία ανά¬ 
θεσης έργου ή προμηθειών της ΕΠΙΧΕΙΡΗΣΗΣ. 

θ. Η μη τήρηση του ωραρίου εργασίας που έχει ορισθεί. 

ι. Η χρησιμοποίηση της ιδιότητας του εργαζόμενου 
στην ΕΠΙΧΕΙΡΗΣΗ για ίδιο όφελος ή έναντι οποιουδήποτε 
ανταλλάγματος, προς όφελος τρίτου, κατά παράβαση 
του υπηρεσιακού καθήκοντος, της υποχρέωσης πίστης 
προς την ΕΠΙΧΕΙΡΗΣΗ, των χρηστών και συναλλακτικών 
ηθών. 

19.4. Οι εκάστοτε ισχύουσες διατάξεις περί πειθαρχι¬ 
κού δικαίου των μονίμων Δημοτικών Υπαλλήλων εφαρμό¬ 
ζονται αναλόγως και επί του προσωπικού της παραγρά¬ 
φου 13.8.β και 13.8.γτου παρόντος Ο.Ε.Υ. 

ΑΡΘΡΟ 20: 

ΠΕΙΘΑΡΧΙΚΕΣ ΚΥΡΩΣΕΙΣ 

20.1. Η δίωξη και η τιμωρία κάθε πειθαρχικού παραπτώ¬ 
ματος αποτελεί υπηρεσιακό καθήκον. Κάθε πειθαρχικό 
παράπτωμα έχει ως άμεση συνέπεια την επιβολή πειθαρ¬ 
χικής ποινής. Αρμόδια όργανα για την επιβολή των πει¬ 
θαρχικών ποινών είναι εκτός από τη διοικητική ιεραρχία, 
το πρωτοβάθμιο, καθώς και το δευτεροβάθμιο Πειθαρχι¬ 
κό Συμβούλιο της ΕΠΙΧΕΙΡΗΣΗΣ. Οι πειθαρχικές ποινές 
που επιβάλλονται είναι: 


• Η προφορική παρατήρηση και η έγγραφη παρατήρη¬ 
ση. 

• Η έγγραφη επίπληξη. 

• Το πρόστιμο. 

• Η προσωρινή παύση. 

• Η οριστική απόλυση. 

20.2. Οι πειθαρχικές δικαιοδοσίες είναι ως εξής: 

Η προφορική παρατήρηση επιβάλλεται από τους υπεύ¬ 
θυνους γραφείων, η δε έγγραφη παρατήρηση από τους 
υπεύθυνους τμημάτων. Η έγγραφη επίπληξη επιβάλλεται 
από τους υπεύθυνους Τμημάτων ενώ το πρόστιμο που 
δεν μπορεί να υπερβαίνει το 1/4 των μηνιαίων αποδοχών 
επιβάλλεται από τον Διευθυντή μετά από σχετική εισήγη¬ 
ση του αρμόδιου Υπευθύνου Τμήματος. Η ποινή της προ¬ 
σωρινής παύσης επιβάλλεται από το πρωτοβάθμιο Πει¬ 
θαρχικό Συμβούλιο ενώ η οριστική απόλυση από το δευ¬ 
τεροβάθμιο Πειθαρχικό Συμβούλιο. Οι ποινές στους 
υπεύθυνους τμημάτων ή γραφείων επιβάλλονται κατά πε¬ 
ρίπτωση από τους αντίστοιχους ιεραρχικά ανωτέρους. 

20.3. Το πρωτοβάθμιο Πειθαρχικό Συμβούλιο είναι τρι¬ 
μελές και συγκροτείται από ένα μέλος του Δ.Σ. ως πρόε¬ 
δρο, από τον Διευθυντή της ΕΠΙΧΕΙΡΗΣΗΣ και από τον 
Υπεύθυνο Τμήματος που ανήκει ο εργαζόμενος, η περί¬ 
πτωση του οποίου πρόκειται να εξετασθεί. 

Το δευτεροβάθμιο Πειθαρχικό Συμβούλιο είναι πεντα¬ 
μελές και συγκροτείται από δύο μέλη του Δ.Σ., εκ των 
οποίων το ένα προεδρεύει, από το Διευθυντή της ΕΠΙΧΕΙ¬ 
ΡΗΣΗΣ και από τον υπεύθυνο του τμήματος που ανήκει ο 
εργαζόμενος, η περίπτωση του οποίου πρόκειται να εξε¬ 
τασθεί, και από ένα εκπρόσωπο των εργαζομένων. 

Οι πειθαρχικές παραβάσεις του Διευθυντή τιμωρούνται 
με απόφαση του Δ.Σ. της ΕΠΙΧΕΙΡΗΣΗΣ, ύστερα από ει¬ 
σήγηση του Προέδρου της. 

20.4. Π ρ ιν από την επ ιβ ολή τωνποινώνοΔιευθυντήςτης 
ΕΠΙΧΕΙΡΗΣΗΣ οφείλει με έγγραφό του να καλέσει τον ερ¬ 
γαζόμενο που υπέπεσε σε πειθαρχικό παράπτωμα να 
απολογηθεί εγγράφως εντός τριών (3) ημερών. Αν περά¬ 
σει η παραπάνω προθεσμία άπρακτη, τότε κρίνεται ανα¬ 
πολόγητος και του επιβάλλεται ποινή. 

Εγγραφο της ΕΠΙΧΕΙΡΗΣΗΣ, το οποίο απευθύνεται σε 
οποιονδήποτε εργαζόμενο που δεν προσέρχεται ή αρνεί- 
ται να το παραλάβει, θεωρείται ότι του επιδόθηκε νόμιμα 
μόλις περάσουν πέντε (5) ημέρες από την τοιχοκόλληση 
του εγγράφου στον πίνακα ανακοινώσεων της ΕΠΙΧΕΙ¬ 
ΡΗΣΗΣ. Η ημέρα της τοιχοκόλλησης πρέπει να βεβαιώνε¬ 
ται από πρωτόκολλο τοιχοκόλλησης όπου υπογράφουν 
τρεις (3) μάρτυρες υπάλληλοι της ΕΠΙΧΕΙΡΗΣΗΣ. 

20.5. Σε περίπτωση επιβολής ποινής ο εργαζόμενος 
μπορεί μέσα σε προθεσμία τριών (3) ημερών να προ¬ 
σβάλλει την απόφαση στο αμέσως ανώτερο πειθαρχικό 
όργανο. 

Στην απόφαση με την οποία επιβάλλεται στον εργαζό¬ 
μενο πειθαρχική ποινή προσωρινής παύσης ή οριστικής 
απόλυσης, μπορεί να γίνει προσφυγή από τον ενδιαφε¬ 
ρόμενο στο αρμόδιο Διοικητικό Δικαστήριο μέσα στην 
προθεσμία που ορίζει ο νόμος. Στην περίπτωση αυτή ανα¬ 
στέλλεται η εκτέλεση της ποινής. 

20.6. Το πρόστιμο ως πειθαρχική ποινή μπορεί να φτά¬ 
σει μέχρι το 1/4 των μηνιαίων αποδοχών του εργαζόμε¬ 
νου. 

Η προσωρινή παύση που επιβάλλεται είναι τουλάχιστον 

δέκα (10) ημερών και μικρότερη των τριών (3) μηνών χω¬ 
ρίς να καταβάλλονται αποδοχές. Σε περίπτωση συρροής 
παραπτωμάτων επιβάλλεται η ποινή που αντιστοιχεί στο 
βαρύτερο παράπτωμα. 

Για την επιμέτρηση της ποινής λαμβάνεται υπόψη η βα¬ 
ρύτητα του παραπτώματος, οι περιστάσεις που οδήγη¬ 
σαν σ’ αυτό, το ύψος της υλικής ή ηθικής βλάβης που υπέ- 
στη η ΕΠΙΧΕΙΡΗΣΗ και η τυχόν υποτροπή ή συρροή πα¬ 
ραπτωμάτων. 

20.7. Το πειθαρχικό παράπτωμα παραγράφεται σε ένα 
χρόνο από την ημέρα που ο Διευθυντής έλαβε γνώση του 
αδικήματος και του υπαίτιου εργαζόμενου. Σε κάθε περί¬ 
πτωση το αδίκημα παραγράφεται μετά από τρία (3) χρό¬ 
νια από τη διάπραξη. Η άσκηση πειθαρχικής δίωξης δια- 
κόπτειτην παραγραφή ως προς τον φερόμενο ως υπαίτιο. 
Η παραγραφή προγενέστερου πειθαρχικού παραπτώμα¬ 
τος αναστέλλεται για όσο χρόνο διαρκεί η πειθαρχική δια¬ 
δικασία που κινήθηκε για μεταγενέστερο παράπτωμα που 
διαπράχθηκε με σκοπό την συγκάλυψη του πρώτου. Πει¬ 
θαρχικό παράπτωμα που έχει παραγραφεί και διαπιστώ¬ 
νεται τυχαία κατά τη διερεύνηση άλλου παραπτώματος, 
λαμβάνεται υπόψη ως επιβαρυντική περίπτωση στην επι¬ 
μέτρηση της ποινής που τυχόν θα επιβληθεί. 

Η άσκηση ποινικής δίωξης ακόμη και στην περίπτωση 
που απαιτείται έγκληση, είναι ανεξάρτητη από την πει¬ 
θαρχική διαδικασία, το Δ.Σ. όμως σε περίπτωση ποινικής 
δίωξης μπορεί να αναστείλει την πειθαρχική διαδικασία 
μέχρι πέρατος της εκκρεμοδικίας. 

Πραγματικά γεγονότα που βεβαιώθηκαν κατά τη ποινι¬ 
κή διαδικασία αξιολογούνται και λαμβάνονται ελεύθερα 
υπόψη από τα Πειθαρχικά Συμβούλια. 

Μέσα σε ένα χρόνο από την έκδοση αμετάκλητης κατα- 
δικαστικής απόφασης είναι δυνατή η επανάληψη της πει¬ 
θαρχικής διαδικασίας, αν πειθαρχικά είχε κριθεί ότι δεν 
έπρεπε να επιβληθεί ποινή, στην δε ποινική διαδικασία βε¬ 
βαιώθηκαν περιστατικά που δεν είχε υπόψη του το Πει¬ 
θαρχικό Συμβούλιο. 

Μέσα σε ένα χρόνο από την έκδοση αμετάκλητης αθω¬ 
ωτικής απόφασης από το ποινικό δικαστήριο, αν πειθαρ¬ 
χικά είχε επιβληθεί ποινή, είναι δυνατή η επανάληψη της 
πειθαρχικής διαδικασίας, εκτός αν η απαλλαγή οφείλεται 
σε τυπικούς λόγους. 

Οι αποφάσεις για πειθαρχικές ποινές επισυνάπτονται 
στον φάκελο του εργαζομένου και λαμβάνονται υπόψη 
στην υπηρεσιακή του εξέλιξη. 

ΑΡΘΡΟ 21: 

ΜΙΣΘΟΛΟΓΙΚΗ ΚΑΤΑΤΑΞΗ ΚΑΙ ΕΞΕΛΙΞΗ ΠΡΟΣΩΠΙΚΟΥ 

21.1 Οι εργαζόμενοι της ΔΕΥΑ αμείβονται με συλλογι¬ 
κές συμβάσεις εργασίας της ειδικότητάς των ή με ομοιο- 
επαγγελματικές συμβάσεις ή με επιχειρησιακή σύμβαση 
μετά από συμφωνία Διοίκησης και εργαζομένων ή με Νό¬ 
μο του Κράτους, όπου και καθορίζονται τα μισθολογικά 
κλιμάκια αυτών, ο τρόπος αμοιβής του προσωπικού, τα 
επιδόματα, η μισθολογική εξέλιξη, οι διάφορες παροχές, 
οι ηθικές και υλικές αμοιβές καθώς και κάθε είδους παρο¬ 
χές που προβλέπεται μέσα από αυτές. Οι εν λόγω αποδο¬ 
χές δεν πρέπει να υπολείπονται σε καμιά περίπτωση των 
αποδοχών που προκύπτουν από οποιαδήποτε άλλη ΣΣΕ ή 
επιχειρησιακή σύμβαση ή συλλογική σύμβαση ειδικότη¬ 
τας ή Νόμο του Κράτους. 

21.2 Οι αποδοχές του Γ εν. Διευθυντή και των Προϊστα¬ 
μένων Τεχνικής και Οικονομικής Υπηρεσίας καθορίζονται 


και αναπροσαρμόζονται ετησίωςμε αιτιολογημένη από¬ 
φαση του Διοικητικού Συμβουλίου. Οι εν λόγω αποδοχές 
δεν πρέπει να υπολείπονται σε καμιά περίπτωση των απο¬ 
δοχών που προκύπτουν από οποιαδήποτε άλλη ΣΣΕ ή επι¬ 
χειρησιακή σύμβαση ή συλλογική σύμβαση ειδικότητας ή 
Νόμο του Κράτους. 

21.3 Στο Γ ενικό Διευθυντή και στον Προϊστάμενο Τεχνι¬ 
κής Υπηρεσίας καταβάλλεται επίδομα για τη σύνταξη Τε¬ 
χνικού Προγράμματος ίσο με το 100% των ακαθάριστων 
αποδοχών ενός μηνάς. Στον Προϊστάμενο Οικονομικής 
Υπηρεσίας καταβάλλεται επίδομα ισολογισμού ίσο με το 
100% των ακαθάριστων αποδοχών ενός μηνάς. Τα ανω¬ 
τέρω επιδόματα καταβάλλονται εντός μηνός από την 
έγκρισή τους. 

ΑΡΘΡΟ 22: 

ΗΘΙΚΕΣ ΚΑΙ ΥΛΙΚΕΣ ΑΜΟΙΒΕΣ 

22.1. Το Δ.Σ. της ΕΠΙΧΕΙΡΗΣΗΣ μπορεί με απόφασή 
του να απονέμει στο προσωπικό ηθικές αμοιβές για εξαι¬ 
ρετικές πράξεις κατά την εκτέλεση της υπηρεσίας ή για 
εξαιρετική απόδοση ως εξής: 

α. Ευαρέσκεια. 

β.Γραπτός έπαινος που ανακοινώνεται και στο υπόλοι¬ 
πο προσωπικό. 

γ.Γραπτός έπαινος που ανακοινώνεται στοντοπικό τύπο. 

22.2. Επίσης το Δ.Σ. καθορίζει για κάθε έτος την χρημα¬ 
τική επιβράβευση (πριμ) που θα δοθεί στους εργαζόμε¬ 
νους εκείνους που βαθμολογήθηκαν με άνω του 75% στην 
ετήσια αξιολόγηση. Η επιβράβευση κυμαίνεται από 80 - 
150% του μηνιαίου μισθού για κάθε επιβραβευμένο εργα¬ 
ζόμενο. Ο συνολικός αριθμόςτωνεπιβραβευμένων μετον 
τρόπο αυτό μπορεί να φθάσει το 50% του συνόλου των 
εργαζομένων στην ΕΠΙΧΕΙΡΗΣΗ. 

ΑΡΘΡΟ 23: 

ΜΕΤΑΒΑΤΙΚΕΣ ΔΙΑΤΑΞΕΙΣ ΠΡΟΣΛΗΨΕΩΝ 

Κατά την έναρξη λειτουργίας της ΔΕΥΑΛ-Π, η Επιτρο¬ 
πή αξιολόγησης των υπό πρόσληψη υποψηφίων στην 
ΕΠΙΧΕΙΡΗΣΗ, που προβλέπει ο παρών ΟΕΥ, αποτελείται 
από τρία (3) μέλη του Δ.Σ. της ΕΠΙΧΕΙΡΗΣΗΣ και δύο (2) 
υπαλλήλουςτης ΕΠΙΧΕΙΡΗΣΗΣ (ο Διευθυντής και ένας (1) 
υπάλληλος από το μετατασσόμενο ή αποσπώμενο προ¬ 
σωπικό του Δήμου [τουλάχιστον κατηγορίας Π.Ε.]). Σε 
περίπτωση μη ύπαρξης του ανωτέρω υπαλλήλου, αυτός 
αντικαθίσταται με ένα (1) επιπλέον μέλος του Δ.Σ. της Επι¬ 
χείρησης. 

ΑΡΘΡΟ 24: 

ΕΡΜΗΝΕΙΑ ΚΑΙ ΙΣΧΥΣ ΤΟΥ ΟΡΓΑΝΙΣΜΟΥ 

Η ερμηνεία των διατάξεων του παρόντος Οργανισμού 
ανήκει στην αρμοδιότητα του Δ.Σ. της Επιχείρησης. 

Από τις διατάξεις αυτής της απόφασης προκαλείται 
δαπάνη εις βάρος του προϋπολογισμού της ΔΕΥΑ Λου¬ 
τρακιού το ύψος της οποίας δεν μπορεί να υπολογισθεί. 

Η ισχύς του παρόντος Οργανισμού αρχίζει από την 
έγκριση του από την αρμόδια Προϊσταμένη Αρχή. 

Η παρούσα απόφαση πήρε αύξοντα αριθμό 139/2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 28 Σεπτεμβρίου 2001 

Ο Γ ενικός Γ ραμματέας Περιφέρειας 
ΑΝΤΩΝΙΟΣ ΜΑΤΣΙΓΚΟΣ 

